Canllawiau ar gyfer llenwi ffurflenni Treth Trafodiadau Tir | LLYW.CYMRU\nCanllawiau ar gyfer llenwi ffurflenni Treth Trafodiadau Tir [HTML]\nCanllawiau ar sut i lenwi ffurflen Treth Trafodiadau Tir (TTT) gan ddefnyddio Gwasanaethau Awdurdod Cyllid Cymru (ACC).\nAm yr asiant\nAm y Prynwr (Unigolion)\nGwybodaeth am y prynwr (Sefydliadau)\nGwybodaeth am y Gwerthwr (Unigolion)\nGwybodaeth am y gwerthwr (Sefydliadau)\nGwybodaeth am asiant y gwerthwr\nGwybodaeth am y tir\nGwybodaeth am y trafodiad\nGwybodaeth am y les\nGwybodaeth am y Cyfrifiad (Lle mae Les yn gysylltiedig)\nGwybodaeth am y Cyfrifiad (Lle mae Les Amhreswyl yn gysylltiedig)\nGwybodaeth am y Cyfrifiad (Pob Trafodiad)\nSylwer: Mae Awdurdod Cyllid Cymru yn cadw gwybodaeth fanwl am bobl a sefydliadau sy’n talu trethi datganoledig yng Nghymru. Dylai asiantwyr wneud yn siŵr eu bod yn rhoi copi o Hysbysiad Preifatrwydd ACC i drethdalwyr fel eu bod yn deall pa wybodaeth bersonol sy’n cael ei chasglu a’i phrosesu.\nMae'r blwch hwn wedi’i lenwi’n barod â'r wybodaeth a ddarparoch chi wrth gofrestru. Gallwch newid hyn drwy gysylltu ag ACC.\nCyfeirnod yr asiant (dewisol)\nEich rhif cyfeirnod chi yw hwn. Os yw’r cyfeirnod yn hirach na'r lle sydd wedi’i ddarparu, defnyddiwch dalfyriadau.\nPan mae Ymddiriedolaethau’n gysylltiedig\nOs yw’r prynwr yn gweithredu ar ran ymddiriedolaeth noeth, rhowch fanylion y buddiolwr. Os yw’r prynwr yn gweithredu fel unrhyw fath o arall o ymddiriedolaeth (h.y. setliad), rhowch fanylion yr ymddiriedolwr/ymddiriedolwyr.\nOs nad yw'r buddiolwr neu'r ymddiriedolwr yn unigolyn / grŵp o unigolion, neu os yw’r ymddiriedolaeth wedi’i chofrestru (gyda Cyllid a Thollau Ei Mawrhydi), peidiwch â llenwi'r adran hon.\nAm ragor o gymorth ac arweiniad ar ymddiriedolaethau.\nPan nad oes Ymddiriedolaethau’n gysylltiedig\nOs nad yw'r prynwr yn unigolyn / grŵp o unigolion, peidiwch â llenwi'r adran hon.\nGallwch ychwanegu prynwr ychwanegol drwy ddychwelyd i dudalen crynodeb eich ffurflen ddrafft a dewis ‘ychwanegu prynwr arall’.\nOs nad yw'r teitl priodol yn cael ei ddangos fel opsiwn, cewch lenwi'r blwch “Arall (nodwch)”. Os nad yw’r teitl priodol yn ffitio yn y blwch hwn, defnyddiwch dalfyriadau. Er enghraifft, gallwch ddefnyddio Capt. yn lle Capten.\nEnw cyntaf y prynwr\nRhowch enw cyntaf y prynwr. Cewch roi enw canol hefyd.\nRhowch gyfenw’r prynwr.\nCyfeiriad y prynwr\nDyma brif gartref y prynwr o’r dyddiad y mae’r trafodiad yn dod i rym. Defnyddiwch ‘chwilio cyfeiriad’ i ddod o hyd i’ch eiddo. Mae hyn yn helpu i wneud yn siŵr fod y data’n gywir. Os na allwch chi ddod o hyd i’r cyfeiriad gyda’r cyfrwng chwilio cyfeiriad, gallwch ei roi i mewn eich hun.\nDyddiad geni’r prynwr\nMae'n rhaid i chi ateb y cwestiwn hwn.\nRhowch ddyddiad geni’r prynwr, gan ddefnyddio’r fformat dd/mm/bbbb. Er enghraifft, 28/06/1979.\nRhif ffôn y prynwr\nRhowch rif ffôn y prynwr yn ystod y dydd gan gynnwys y cod ardal. Cewch roi rhif ffôn symudol os yw’n haws defnyddio hwn i gysylltu â'r prynwr.\nRhif Yswiriant Gwladol y Prynwr\nMae'n rhaid i chi ateb y cwestiwn hwn os yw’r prynwr yn unigolyn sydd â rhif Yswiriant Gwladol parhaol.\nRhowch y rhif Yswiriant Gwladol cywir ar gyfer y prynwr. Bydd rhif Yswiriant Gwladol yn edrych yn debyg i hyn; QQ 12 34 56 A, a bydd ar gael ar slipiau cyflog gan gyflogwr, neu unrhyw lythyr oddi wrth yr Adran Gwaith a Phensiynau neu Ganolfan Byd Gwaith.\nPeidiwch â defnyddio rhif Yswiriant Gwladol dros dro (mae’r rhain bob amser yn cychwyn â ‘TN’):\nDulliau Adnabod eraillDewiswch y rhif adnabod sydd gennych chi neu dewiswch “Arall” a llenwi’r blwch “Arall (nodwch)” i ddweud wrthym i ba fath o ddull adnabod mae eich rhif cyfeirnod/adnabod yn berthnasol.\nRhowch y rhif adnabod sydd ar gael ar y math o ddull adnabod rydych yn ei ddefnyddio.\nAr gyfer pasbortau, trwyddedau gyrru, a Chardiau Adnabod, os byddant wedi cael eu rhoi yn y DU, mae’r rhif adnabod ar gael ar eich pasbort / trwydded yrru / Cerdyn Adnabod chi.\nAr gyfer Cyfeirnodau Treth Unigryw, os ydynt wedi cael eu rhoi yn y DU, bydd ganddynt 10 digid (er enghraifft, 12345 67890). Bydd y rhif i’w gael ar unrhyw ohebiaeth oddi wrth CThEM, neu drwy fewngofnodi i gyfrif ar-lein y prynwr gyda CThEM.\nRhaid i chi hefyd ddangos pa wlad roddodd y dull adnabod i chi yn y blwch “Y wlad a roddodd y dull adnabod”.\nYdy’r prynwr yn gweithredu fel ymddiriedolwr?\nOs ydy’r buddiant mewn tir yn cael ei gaffael ar ymddiried a'r prynwr yn ymddiriedolwr neu’n un o sawl ymddiriedolwr, dewiswch yr ateb “Ydy” Atebwch “Nac ydy” ymhob achos arall.\nMae gwybodaeth am y ffordd mae'r Dreth Trafodiadau Tir yn berthnasol i fuddiannau mewn ymddiriedolaethau.\nA oes cysylltiad rhwng y prynwr a’r gwerthwr?\nMae'r diffiniad o ‘cysylltiad’ ar gael yn adran 1122 o Ddeddf Treth Gorfforaeth 2010. Dyma enghreifftiau o bersonau cysylltiedig ond heb eu cyfyngu i’r rhain:\ngŵr, gwraig neu bartner sifil\nbrawd neu chwaer, ei hynafiaid ef neu hi a’u disgynyddion uniongyrchol\npartneriaid busnes a’u perthnasau\nperson a chwmni maent yn eu rheoli\ndau gwmni sy’n cael eu rheoli gan yr un person\nMae’r Ddeddf Treth Gorfforaeth\nMae rhagor o wybodaeth am drafodiadau cysylltiol ar gael yn LTTA/2040\nAtebwch ‘Oes’ os yw’r prynwr yn gysylltiedig â’r gwerthwr mewn unrhyw rai o’r ffyrdd a ddiffinnir yn adran 1122 o Ddeddf Treth Gorfforaeth (CTA) 2010. Fel arall, atebwch “Nac oes”.\nPan fydd Ymddiriedolaethau’n gysylltiedig\nOs nad yw'r buddiolwr neu’r ymddiriedolwr yn unigolyn / grŵp o unigolion, rhaid i chi lenwi'r adran hon.\nOs yw’r ymddiriedolaeth wedi’i chofrestru, rhowch enw’r ymddiriedolaeth a rhif Cyfeirnod Treth Unigryw’r ymddiriedolaeth (fel y’i rhoddwyd gan CThEM). Os nad yw'r ymddiriedolaeth wedi’i chofrestru, peidiwch â llenwi'r adran hon; dewiswch Unigolyn.\nI gael rhagor o gymorth ac arweiniad ar ymddiriedolaethau.\nOs nad yw'r prynwr yn unigolyn / grŵp o unigolion, rhaid i chi lenwi'r adran hon. Gallwch ddewis prynwyr ychwanegol oddi ar dudalen crynodeb y ffurflen ddrafft.\nRhowch enw cyfreithiol cofrestredig y prynwr. Os yw enw’r prynwr yn hirach na’r lle sydd ar gael, defnyddiwch dalfyriadau.\nEnw masnachu'r sefydliad\nRhaid i chi ateb y cwestiwn hwn os yw’r enw masnachu'n wahanol i'r enw cyfreithiol. Rhowch enw masnachu’r prynwr. Os oes gan y prynwr fwy nag un enw masnachu, rhowch yr enw masnachu sy’n cael ei ystyried yr un sy’n cael ei ddefnyddio fwyaf neu sy’n fwyaf adnabyddus. Os yw’r enw masnachu’n hirach na'r lle sydd wedi’i ddarparu, defnyddiwch dalfyriadau.\nRhowch y cyfeiriad y gallwn ei ddefnyddio i ysgrifennu at y prynwr ar ôl y dyddiad y daw’r trafodiad tir i rym. Defnyddiwch ‘chwilio cyfeiriad’ i ddod o hyd i’ch eiddo fel bo gennym ddata cywir. Os na allwch chi ddod o hyd i’r cyfeiriad cywir gyda’r offer chwilio cyfeiriad, gallwch ei roi i mewn eich hun.\nYdy’r cwmni wedi ei leoli yn y Deyrnas Unedig?\nOs yw’r sefydliad:\nwedi’i leoli yn y DU yn unig, neu\nâ’i bencadlys yn y DU, neu\nâ sefydliad parhaol arall (fel y’i diffinnir at ddibenion treth y DU yn adrannau 1141 a 1142 o Ddeddf Treth Gorfforaeth 2010) yn y DU,\nYmhob achos arall, atebwch “Nac ydy”.\nI gael rhagor o wybodaeth am adrannau 1141 a 1142 o Ddeddf Treth Gorfforaeth 2010.\nRhif cofrestru Tŷ'r Cwmnïau, lle bo'n berthnasol\nOs yw’r sefydliad wedi’i gofrestru gyda Tŷ'r Cwmnïau, rhowch Rif Cofrestru’r Cwmni. Mae’r rhif hwn i'w gael ar eich tystysgrif ymgorffori, neu ar unrhyw ddogfen arall y bydd Tŷ'r Cwmnïau yn ei hanfon atoch chi. Bydd y Rhif Cofrestru Cwmni yn gyfuniad o 8 rhif neu ddwy lythyren a chwe rhif. Er enghraifft, 12345678, neu AB123456.\nRhif TAW, os yw’n berthnasol\nRhowch y rhif cofrestru TAW. Gwnewch yn siŵr fod y rhif cofrestru TAW yn un dilys. Dylai fod yn 9 digid; er enghraifft, 123 4567 89 a dim nodau alffa. Ni fydd yn cychwyn â'r rhif 0. Bydd y rhif hwn ar eich Tystysgrif Cofrestru TAW chi neu ar dystysgrif eich cleient, neu ar anfonebau.\nDulliau adnabod eraill\nOs nad oes gan y sefydliad rif TAW neu rif Tŷ'r Cwmnïau, gallwch ddarparu dull adnabod arall.\nOs yw’r prynwr yn fusnes yn gweithredu yn y DU, bydd Cyllid a Thollau Ei Mawrhydi (CThEM) wedi darparu’r Cyfeirnod Treth Unigryw a Chyfeirnod Treth Unigryw’r Bartneriaeth / Ymddiriedolaeth. Bydd y rhain yn 10 digid o hyd; er enghraifft, 12345 67890. Bydd y cyfeirnodau hyn ar gael ar ohebiaeth oddi wrth CThEM, neu drwy fewngofnodi i gyfrif ar-lein y prynwr gyda CThEM.\nOs yw’r prynwr yn elusen gofrestredig yn y DU, bydd Rhif Cofrestru’r Elusen ar gael ar Dystysgrif Cofrestru Elusen y prynwr. Os na allwch chi ddod o hyd i'r dystysgrif, gallwch gael copi.\nOs nad yw’r prynwr wedi’i leoli yn y DU, rhowch gyfeirnod y tu allan i’r DU a nodi pa wlad a roddodd y cyfeirnod.\nOs yw’r buddiant mewn tir yn cael ei gaffael ar ymddiried a'r prynwr yn ymddiriedolwr neu’n un o sawl ymddiriedolwr, atebwch “Ydy”. Atebwch “Nac ydy” ymhob achos arall.\nMae gwybodaeth am y ffordd mae'r Dreth Trafodiadau Tir yn berthnasol i fuddiannau mewn ymddiriedolaeth.\nMae rhagor o wybodaeth am drafodiadau cysylltiol ar gael yn LTTA/2040:\nAtebwch “Oes” os yw’r prynwr yn gysylltiedig â’r gwerthwr mewn unrhyw rai o’r ffyrdd a ddiffinnir yn adran 1122 o Ddeddf Treth Gorfforaeth (CTA) 2010. Fel arall, atebwch “Nac oes”.\nGallwch ychwanegu gwerthwyr ychwanegol drwy ddychwelyd i dudalen crynodeb eich ffurflen ddrafft a dewis ‘ychwanegu gwerthwr arall’.\nEnw cyntaf y gwerthwr\nRhowch enw cyntaf y gwerthwr. Cewch roi enw canol hefyd.\nRhowch gyfenw’r gwerthwr.\nCyfeiriad y gwerthwr\nDyma brif gartref y gwerthwr o’r dyddiad y mae’r trafodiad yn dod i rym.\nRhowch enw cyfreithiol cofrestredig y gwerthwr. Os yw enw’r gwerthwr yn hirach na’r lle sydd ar gael, defnyddiwch dalfyriadau.\nRhowch enw masnachu’r gwerthwr. Os oes gan y gwerthwr fwy nag un enw masnachu, rhowch yr enw masnachu sy’n cael ei ystyried yr un sy’n cael ei ddefnyddio fwyaf neu sy’n fwyaf adnabyddus. Os yw’r enw masnachu’n hirach na'r lle sydd ar gael, defnyddiwch dalfyriadau.\nRhowch y cyfeiriad y gallwn ei ddefnyddio i ysgrifennu at y gwerthwr ar ôl y dyddiad y daw'r trafodiad tir i rym. Defnyddiwch ‘chwilio cyfeiriad’ i ddod o hyd i’ch eiddo fel bo gennym ddata cywir. Os na allwch chi ddod o hyd i’r cyfeiriad cywir gyda’r offer chwilio cyfeiriad, gallwch ei roi i mewn eich hun.\nEnw asiant y gwerthwr\nRhowch enw’r cyfreithiwr neu berson arall sy’n gweithredu fel asiant ar ran y gwerthwr. Os yw enw’r asiant yn hirach na’r lle sydd ar gael, defnyddiwch dalfyriadau.\nCyfeiriad asiant y gwerthwr\nDefnyddiwch ‘chwilio cyfeiriad’ i ddod o hyd i’ch eiddo fel bo gennym ddata cywir. Os na allwch chi ddod o hyd i’r cyfeiriad cywir gyda’r offer chwilio cyfeiriad, gallwch ei roi i mewn eich hun.\nGallwch ychwanegu parseli ychwanegol o dir drwy ddychwelyd at y sgrin crynodeb ar gyfer pob ffurflen ddrafft.\nCyfeiriad y tir sy'n cael ei brynu\nDisgrifiad o leoliad y tir\nOs nad oes gan y tir gyfeiriad post, dylech roi disgrifiad o leoliad y tir mewn perthynas â nodweddion amlwg cyfagos.\nOs nad oes cyfeiriad post, rhaid i chi roi cynllun o'r tir i'r Swyddfa Brisio. Rhaid i'r cynllun gynnwys y dimensiynau, a disgrifiad llawn o'r ffiniau yn ogystal â Chyfeirnod Unigryw y Trafodiad (CUT - UTRN) y byddwn ni yn ei roi i chi. Gallwch anfon yr wybodaeth hon yn electronig at Asiantaeth y Swyddfa Brisio yn sdlt@voa.gsi.gov.uk.\nRhowch enw'r awdurdod lleol sy’n gyfrifol am yr ardal lle mae’r tir wedi’i leoli. Rhaid i chi roi’r awdurdod lleol priodol o’r rhestr.\nCyfeirnod unigryw’r eiddo\nBydd hwn yn cael ei lenwi’n awtomatig pan fyddwch yn dewis cyfeiriad gan ddefnyddio’r offer chwilio cod post. Os byddwch wedi rhoi’r cyfeiriad i mewn eich hun, bydd angen i chi wneud yr un peth wrth roi Cyfeirnod Unigryw’r Eiddo.\nRhif y teitl\nOs yw’r eiddo wedi’i gofrestru, rhowch rif y teitl. Os oes mwy nag un teitl yn berthnasol i rannau gwahanol o’r eiddo, rhowch yr holl deitlau yma.\nYdy hwn yn drafodiad croes-deitl Cymru-Lloegr?\nOs yw'r darn tir i gyd a’i ffiniau wedi’u lleoli’n gyfan gwbl yng Nghymru, atebwch “Nac ydy”. Os oes rhan o'r tir a’i ffiniau yng Nghymru a rhan ohono yn Lloegr (ni waeth pa mor fach yw’r rhan honno), atebwch “Ydy”.\nI gael rhagor o gymorth ac arweiniad am drafodiadau croes-deitl.\nCyfanswm y gydnabyddiaeth am gyfanswm y teitl\nOs yw hwn yn drafodiad croes-deitl, rhowch gyfanswm y gydnabyddiaeth sy’n cael ei wneud am gyfanswm y teitl(au), gan gynnwys y rhannau yng Nghymru ac yn Lloegr.\nDylai'r swm y byddwch yn ei nodi fel cydnabyddiaeth gynnwys y canlynol lle bo’n briodol:\ncyfanswm y gydnabyddiaeth mewn arian neu gyfwerth ariannol a roddwyd gan y prynwr ym mha ffurf bynnag ar gyfer y tir neu eiddo\ncyfanswm y gydnabyddiaeth a roddwyd ar gyfer yr aseiniad\nos oes gofyniad cyfreithiol i dalu Treth Trafodiadau Tir ar y gwerth marchnadol, nodwch y gwerth marchnadol\nunrhyw Dreth ar Werth sydd i'w thalu\nOs oes les yn gysylltiedig â'r trafodiad, ni ddylai’r gydnabyddiaeth gynnwys rhent.\nRhowch y swm wedi’i dalgrynnu i lawr i’r bunt agosaf.\nYdy hwn yn dir amaethyddol neu’n dir datblygu?\nTir amaethyddol yw tir a ddefnyddir yn bennaf at ddibenion amaethyddol; er enghraifft, magu da byw, tyfu cnydau, neu weithgareddau tebyg.\nTir datblygu yw tir mae’r prynwr yn ei brynu i’w ddatblygu at ddibenion preswyl, masnachol neu beirianneg sifil. Does dim angen cael caniatâd cynllunio.\nOs yw'r tir yn cyfateb i'r naill ddiffiniad neu'r llall, atebwch “Ydy”. Ymhob achos arall, atebwch “Nac ydy”.\nBeth yw arwynebedd y tir?\nOs yw'r trafodiad yn ymwneud â thir amaethyddol neu dir datblygu, rhaid i chi nodi'r arwynebedd. Dewiswch un ai metrau sgwâr neu hectarau. Peidiwch â defnyddio unrhyw uned fesur arall.\nOs ydych chi’n defnyddio’r mesur metrau sgwâr, rhowch rif cyfan wedi’i dalgrynnu i lawr i'r metr sgwâr agosaf ac\nOs ydych chi’n defnyddio’r mesur hectarau, talgrynnwch i lawr i’r ddau le degol agosaf\nA oes unrhyw fwynau neu hawliau mwynau wedi’u cadw yn ôl yng ngweithredoedd y teitl?\nOs oes unrhyw fwynau neu hawliau mwynau wedi’u cadw yn ôl, bydd yn cael ei ddangos ar weithredoedd y teitl. Os oes hawliau o'r fath yn bodoli, atebwch “Oes”, ni waeth pwy sy’n dal yr hawliau hynny.\nFel arall, atebwch “Nac oes”.\nA oes unrhyw dir yn cael ei gyfnewid neu ei ran-gyfnewid?\nOs yw tir yn rhan o’r gydnabyddiaeth rhwng y prynwr a’r gwerthwr, atebwch “Oes”. Fel arall, atebwch “Nac oes”.\nCyfeiriad y tir sydd wedi’i ran-gyfnewid\nOs yw’r tir wedi cael ei gyfnewid, rhowch gyfeiriad post y tir a gafodd ei ran-gyfnewid.\nPa fath o drafodiad trethadwy yw hwn?\n“Preswyl” os yw’r trafodiad yn cynnwys:\nadeilad a ddefnyddir fel un annedd neu ragor, neu sy’n addas i’w ddefnyddio felly, neu sydd yn y broses o gael ei godi neu ei addasu i’w ddefnyddio felly\ntir sy’n ardd neu’n diroedd, neu’n ffurfio rhan o ardd neu diroedd adeilad a ddisgrifir uchod\nbuddiant mewn tir neu hawl dros dir sy’n bodoli er budd adeilad felly neu ei diroedd (er enghraifft hawl tramwy i fynd i'r annedd)\nOs dewisir "Preswyl (prif gyfraddau a chyfraddau uwch)” a bod y prynwr yn unigolyn, dewiswch a yw hwn yn eiddo preswyl cyfraddau uwch (e.e. ail gartrefi / prynu i osod, ac ati)' oherwydd:\ny prynwr / un o’r prynwyr eisoes yn dal prif fuddiant mewn eiddo arall,\ny prynwr yn gwmni cyfyngedig\ny trafodiad yn destun y cyfraddau uwch am ryw reswm arall\nOs ydych wedi dewis na, byddwch yn gallu mynd ymlaen i’r adran nesaf a bydd ‘prif drethi’ yn cael ei ddefnyddio wrth gyfrifo.\nOs dewiswch ydy, bydd ‘trethi preswyl uwch’ yn cael ei ddefnyddio wrth gyfrifo, a dylech ddweud a ydych yn rhagweld y byddwch yn hawlio’r gyfradd uwch yn ôl o fewn y 3 blynedd nesaf ar y trafodiad hwn.\nOs dewisir "preswyl (prif gyfraddau a chyfraddau uwch) a bod y prynwr yn cynnwys sefydliad bydd angen i chi ddewis a yw'r eiddo’n cynnwys annedd. Pan fydd sefydliad yn prynu annedd bydd yn rhaid iddo dalu cyfraddau uwch fel arfer - hyd yn oed os nad yw'n berchen ar unrhyw anheddau eraill.\nAmhreswyl” os nad yw’r eiddo cyfan yn cyfateb i'r diffiniad o “preswyl” yn (1) uchod.\n“Defnydd cymysg” os ond rhan o’r eiddo sy’n cyfateb i'r diffiniad o “preswyl” yn (1) uchod.\nAm ragor o wybodaeth am drafodiadau sy’n destun y cyfraddau uwch.\nYdych chi’n rhagweld y byddwch chi’n hawlio’r gyfradd uwch yn ôl o fewn 3 blynedd ar y trafodiad hwn?\nOs ydych chi wedi dewis “preswyl cyfradd uwch” mae’n rhaid i chi ateb y cwestiwn hwn. Mewn rhai amgylchiadau, gallwch hawlio elfen cyfradd uwch y dreth y taloch chi ar y trafodiad hwn yn ôl.\nOs ydych chi’n disgwyl hawlio elfen cyfradd uwch y dreth y taloch chi ar y trafodiad hwn yn ôl rywbryd yn y dyfodol (yn ddarostyngedig i'r terfynau amser y cyfeirir atynt yn y canllawiau), dylech chi ateb “Ydw”.\nFel arall, atebwch “Nac ydw”.\nPa fath o drafodiad yw hwn?\nDewiswch un opsiwn.\nYdy’r gydnabyddiaeth gyfan ar gyfer y trafodiad yn cynnwys TAW?\nAr gyfer trafodiadau preswyl yn llwyr, ni ddylid codi TAW ar y prynwr.\nMae’n bosib y bydd y prynwr yn gorfod talu TAW ar drafodiadau amhreswyl. Os nad ydych yn siŵr a oes TAW yn cael ei chodi neu ddim, dylech gysylltu â’r gwerthwr neu eich asiant.\nOs oes TAW yn cael ei chodi ar y prynwr, atebwch “Ydy”. Fel arall, atebwch “Nac ydy”.\nCyfanswm y TAW sydd wedi'i thalu\nOs oes TAW yn cael ei thalu, nodwch faint sydd wedi cael ei thalu, wedi’i dalgrynnu i lawr i'r bunt agosaf.\nDylai cyfanswm y TAW fod yn gyfanswm o’r canlynol:\nTAW dyledus ar ystyriaethau ar wahân i rent ac\n(NPV / (100 + Cyfradd TAW Bresennol)) X Cyfradd TAW Bresennol (h.y. elfen TAW yr NPV)\nI ddangos sut ddylai (ii) gael ei gyfrif: pe bai’r gyfradd TAW bresennol yn 20% a’r NPV yn £100,000, byddai’r elfen TAW yn £16,666, yn cael ei chyfrif fel a ganlyn:\nPa fath o gydnabyddiaeth sydd yma?\nMae mathau eraill o gydnabyddiaeth (“tâl”) heblaw am arian (“arian parod”). Bydd y rhan fwyaf o drafodiadau’n cael eu cyflawni’n llwyr drwy daliad mewn arian. Ond, os oes mathau eraill o gydnabyddiaeth yn berthnasol i'r trafodiad hwn, rhaid i chi ddangos yr holl fathau o gydnabyddiaeth drwy ddewis yr holl opsiynau priodol.\nMae treth i'w thalu ar gyfanswm yr holl fathau o gydnabyddiaeth mewn arian neu gyfwerth ariannol. Rhaid i gydnabyddiaeth heblaw am gydnabyddiaeth mewn arian gael ei phrisio ar ei werth marchnadol llawn ar y dyddiad y mae'r trafodiad yn dod i rym.\nMae rhagor o arweiniad.\nYdy’r trafodiad hwn yn rhan o werthiant busnes?\nOs ydy’r tir sy’n cael ei brynu gan y prynwr yn rhan o gytundeb i brynu busnes, rhaid i chi ateb “Ydy”.\nFel arall, atebwch “Nac ydy”.\nYdy’r trafodiad hwn yn cynnwys materion nad ydynt yn drethadwy dan y Dreth Trafodiadau Tir?\nOs yw’r prynwr yn prynu busnes gan gynnwys tir, efallai fod cydnabyddiaeth wedi’i rhoi mewn perthynas â materion heblaw’r tir (e.e. ewyllys da, stoc, etc).\nOs oes cydnabyddiaeth yn cael ei rhoi ar gyfer unrhyw beth heblaw’r tir, rhaid i chi ateb “Ydy”.\nNodwch unrhyw fater nad yw’n drethadwy dan y Dreth Trafodiadau Tir\nDewiswch yr hyn y mae’r prynwr wedi rhoi cydnabyddiaeth amdano, mewn perthynas â materion heblaw'r tir. Nid yw’r gydnabyddiaeth a roddir i'r cyfryw faterion yn drethadwy dan y Dreth Trafodiadau Tir.\nSwm y gydnabyddiaeth a roddwyd rydych chi wedi’i neilltuo i faterion heblaw am y trafodiad tir\nRhowch swm y gydnabyddiaeth (mewn arian neu gyfwerth ariannol, gan gynnwys TAW) a roddwyd mewn perthynas â'r materion a nodwyd gennych nad oeddynt yn drethadwy o dan y Dreth Trafodiadau Tir.\nBeth yw’r buddiant a drosglwyddwyd neu a grëwyd?\nA oes unrhyw gyfyngiadau, cyfamodau neu amodau sy’n effeithio ar werth y buddiant a drosglwyddwyd neu a roddwyd?\nOs “Oes”, rhowch ddisgrifiad byr, er enghraifft:\nY gwerthwr yn cadw'r hawl i brynu’n ôl am lai na'r gwerth marchnadol\ncyfamodau les yn cyfyngu ar y defnydd o siop\namodau deiliadaeth amaethyddol yn berthnasol\nYdy’r trafodiad yn unol â chytundeb opsiwn blaenorol?\nAtebwch “Ydy” os yw’r trafodiad hwn yn deillio o opsiwn sy’n cael ei arfer. Mae opsiwn i brynu tir yn hawl rhwymol a roddir gan dirfeddiannwr. Mae’n rhoi hawl i ddarpar brynwr brynu’r tir hwnnw cyn dyddiad penodol. Ymhob achos arall, atebwch “Nac ydy”.\nAm ragor o wybodaeth am opsiynau.\nOes gennych chi opiniwn treth gan Awdurdod Cyllid Cymru ar gyfer y trafodiad hwn?\nAtebwch “Oes”, os gwnaethoch ofyn i ACC am opiniwn treth, cyn i’r trafodiad ddigwydd, a ninnau wedi rhoi ymateb ysgrifenedig ffurfiol i chi. Os ydych chi wedi cael opiniwn treth gennym ni, bydd rhif cyfeirnod yr opiniwn treth yn cael ei ddangos ar ein hymateb ysgrifenedig ffurfiol. Rhowch y rhif cyfeirnod yn y blwch a ddarperir.\nOs na wnaethoch ofyn am opiniwn treth, atebwch “Nac oes”.\nYdy’r trafodiad hwn yn un o nifer o drafodiadau eraill yn rhywle arall yn y DU, ond y tu allan i Gymru?\nAtebwch “Ydy” os yw’r canlynol i gyd yn berthnasol:\nmae mwy nag un trafodiad\nmae’r trafodiadau rhwng yr un prynwr a gwerthwr - neu rhwng pobl sy’n gysylltiedig â’r naill neu'r llall ohonynt\nmae’r trafodiadau’n rhan o gynllun neu drefniant sengl neu’n rhan o gyfres o drafodiadau\nmae o leiaf un o’r trafodiadau yn cynnwys tir y tu allan i ffiniau Cymru\nAm ragor o wybodaeth am drafodiadau cysylltiol.\nYdy’r trafodiad hwn yn gysylltiedig ag unrhyw rai eraill?\nMae angen i chi ateb “Ydy” os yw’r canlynol i gyd yn berthnasol:\nBeth yw cyfanswm y gydnabyddiaeth neu’r gwerth mewn arian neu gyfwerth ariannol, yn cynnwys y TAW a dalwyd, ond heb gynnwys rhent, ar gyfer yr holl drafodiadau cysylltiol?\nRhowch swm y gydnabyddiaeth, sy’n drethadwy parthed yr holl drafodiadau cysylltiol, hyd yn oed os yw rhai o’r trafodiadau cysylltiol hynny eisoes wedi cael eu cofnodi ar Ffurflen Dreth Trafodiadau Tir yn y gorffennol.\ncyfanswm y gydnabyddiaeth a roddwyd ar gyfer yr aseiniad(au)\nOs oes les yn gysylltiedig â'r trafodiad, ni ddylai gynnwys rhent.\nAm ragor o wybodaeth am gydnabyddiaeth.\nBeth ydy Cyfeirnod Unigryw Trafodiad (CUT - UTRN) y trafodiadau cysylltiol?\nRhowch Gyfeirnod Unigryw Trafodiad (CUT) unrhyw drafodiadau cysylltiol rydych chi eisoes wedi rhoi gwybod i ACC amdanynt yn y gorffennol. Bydd y CUT ar Dystysgrif y Dreth Trafodiadau Tir.\nOs oes mwy nag un trafodiad cysylltiol yn y gorffennol, dylech gynnwys bob CUT.\nOs ydych chi’n rhoi gwybod i ni am drafodiadau cysylltiol sydd â'r un dyddiad dod i rym, dylech chi lenwi un ffurflen ar gyfer yr holl drafodiadau. Gallwch ychwanegu tir ychwanegol ar dudalen crynodeb eich ffurflen ddrafft.\nMae rhagor o wybodaeth am drafodiadau cysylltiol.\nBeth yw cyfanswm gwerth presennol net (NPV) y rhent taladwy dros gyfnodau’r holl lesoedd cysylltiedig i’r bunt agosaf?\nOs nad oes yr un o’r trafodiadau cysylltiol yn cynnwys rhent mewn perthynas â thir amhreswyl neu dir defnydd cymysg, rhowch “£0” yn ateb.\nOs oes unrhyw rai o'r trafodiadau cysylltiol yn cynnwys rhent mewn perthynas â thir amhreswyl neu dir defnydd cymysg, rhaid i chi roi cyfanswm gwerth presennol net (NPV) y rhent taladwy dros gyfnodau'r holl lesoedd cysylltiedig i'r bunt agosaf. I gyfrifo’r gwerth hwn, bydd angen i chi bennu gwerth presennol net bob trafodiad perthnasol, fel petaent heb fod yn gysylltiedig, a nodi swm yr holl werthoedd presennol net.\nGallai fod yn ddefnyddiol i chi ddefnyddio ein cyfrifiannell ar gyfer y Dreth Trafodiadau Tir. Bydd hwn yn cyfrifo’r NPV os byddwch yn rhoi’r manylion cywir.\nA oes unrhyw ran o’r gydnabyddiaeth, ac eithrio rhent, yn dibynnu ar ddigwyddiadau annisgwyl yn y dyfodol, neu’n amodol arnynt?\nAtebwch “Oes” os oes unrhyw ran o’r gydnabyddiaeth sydd i’w thalu yn ddibynnol neu'n ansicr. Fel arall, atebwch “Nac oes”. Dyma enghreifftiau o ddigwyddiadau dibynnol ond heb eu cyfyngu i’r rhain:\nswm ychwanegol o £x i’w dalu os ceir caniatâd cynllunio o fewn x blynedd\nswm ychwanegol o £x i’w dalu, os bydd yr elw yn fwy na x\nMae rhagor o wybodaeth am gydnabyddiaeth ddibynnol ar gael yn LTTA/2440.\nYdych chi wedi cytuno ag Awdurdod Cyllid Cymru y byddwch chi’n talu ar sail ohiriedig?\nAtebwch “Ydw” os ydy ACC wedi rhoi caniatâd ffurfiol i chi ohirio’r dreth trafodiadau tir sy’n daladwy ar gydnabyddiaeth ddibynnol.\nAm ragor o wybodaeth am daliadau gohiriedig.\nYdy’r ffurflen hon yn ffurflen ychwanegol at drafodiad blaenorol?\nAtebwch “Ydy” os ydych chi eisoes wedi cyflwyno ffurflen mewn perthynas â'r trafodiad hwn, a’r ffurflen hon yn “ffurflen arall” y mae’n rhaid i'r prynwr ei ffeilio dan reolau’r Dreth Trafodiadau Tir.\nMae cyfraddau uwch i'w talu ar ryng-drafodiad (am ragor o wybodaeth, darllenwch y canllawiau)\nMae ffurflen eisoes wedi’i chyflwyno mewn perthynas â chaffael opsiwn, ac yn awr mae ffurflen arall i’w chyflwyno mewn perthynas ag arfer yr opsiwn hwnnw (am ragor o wybodaeth am opsiynau)\nMae ffurflen wedi cael ei chyflwyno parthed les sy’n rhedeg am gyfnod amhenodol, ac mae ffurflen arall i’w chyflwyno erbyn hyn oherwydd bod y les wedi rhedeg am 12 mis arall (am ragor o wybodaeth am lesoedd)\nNid dyma’r unig enghreifftiau o’r rhesymau dros orfod cyflwyno ffurflen arall.\nOs nad yw hon yn ffurflen arall, atebwch “Nac ydy”.\nOs ydych chi wedi llenwi ffurflen flaenorol ar gyfer y trafodiad, rhowch UTRN y ffurflen honno/y ffurflenni hynny\nNodwch pam mae angen ffurflen arall\nNodwch yn fyr pam rydych wedi anfon ffurflen arall atom ni. Er enghraifft, “Wedi talu'r brif gyfradd ar eiddo Prynu i Osod; mae prynu prif breswylfa'n golygu bod y gyfradd uwch yn ôl-ddyledus”.\nMae rhagor o wybodaeth am drafodiadau cysylltiol ar gael yn LTTA/2040.\nBydd yr adran “Gwybodaeth am y Les” yn cael ei dileu oddi ar y ffurflen TTT o 1 Mawrth 2019. Bydd yr wybodaeth sy’n ofynnol i gyfrifo’r TTT sy’n berthnasol i'r les yn dal i gael ei chasglu yn yr adran “Gwybodaeth am y Cyfrifiad” fel o'r blaen.\nBeth yw dyddiad cychwyn y les?\nRhowch y dyddiad cychwyn sy’n cael ei ddangos yn y les. Os ydy'r les yn dangos bod y dyddiad cychwyn yn y dyfodol, rhowch y dyddiad yn y dyfodol.\nBeth yw dyddiad terfynu’r brydles?\nRhowch y dyddiad terfynu sy’n cael ei ddangos yn y les. Peidiwch â rhoi'r dyddiad adolygu neu ddyddiad pwyntiau terfynu (break point date).\nOs yw'r trafodyn yn caniatáu prydles gymysg/dibreswyl newydd, lle mae dyddiad cychwyn y brydles cyn y dyddiad effeithiol, cadarnhau pa ddyddiad i'w ddefnyddio at ddibenion cyfrifo gwerth presennol net-naill ai dechrau'r brydles neu ddyddiad effeithiol.\nY senario mwyaf cyffredin lle dylid dewis dyddiad cychwyn y brydles yw prydlesau holdover (DTTT/4060 Tenant yn dal drosodd: ôl-ddyddio les newydd i flwyddyn flaenorol) a lle mae prydles yn parhau ar ôl cyfnod penodol a bod prydles newydd yn cael ei rhoi (DTTT/4030 Hyd lesoedd a lesodd sy’n gorgyffwrdd: cyfnodau penodol, lesoedd sy’n parhau, rhoi les newydd, cyfnodau amhenodol, lesoedd olynol ac ati). Ar gyfer y rhan fwyaf o drafodion eraill, y ' cyfrifo o'r dyddiad y daw'r trafodiad yn weithredol ' fyddai'r opsiwn priodol.\nBeth yw cyfnod y les (blynyddoedd)?\nRhowch nifer y blynyddoedd y mae’r les i fod yn weithredol, gan anwybyddu unrhyw derfynu cynnar posibl.\nOs nad yw’r les i fod i redeg am nifer cyfan o flynyddoedd, talgrynnwch i lawr i’r flwyddyn gyfan agosaf. Er enghraifft, os yw’r les i redeg am 10 mlynedd a 6 mis, rhowch “10”.\nBlwyddyn rhent 1\nRhowch swm y rhent sy’n daladwy ar gyfer blwyddyn gyntaf y les. Dylech gynnwys unrhyw rent sy’n ddibynnol ar ddigwyddiadau ansicr.\nRhowch y swm mewn punnoedd sterling. Peidiwch â thalgrynnu i’r bunt agosaf; dangoswch y ceiniogau ar ôl y pwynt degol.\nOs nad oes rhent yn daladwy i'r landlord am y flwyddyn gyntaf, rhowch “£0”.\nBlwyddyn rhent 2\nRhowch swm y rhent sy’n daladwy ar gyfer ail flwyddyn y les. Dylech gynnwys unrhyw rent sy’n ddibynnol ar ddigwyddiadau ansicr.\nOs nad oes rhent yn daladwy i'r landlord am yr ail flwyddyn, rhowch “£0”.\nBlwyddyn rhent 3\nRhowch swm y rhent sy’n daladwy ar gyfer trydedd flwyddyn y les. Dylech gynnwys unrhyw rent sy’n ddibynnol ar ddigwyddiadau ansicr.\nOs nad oes rhent yn daladwy i'r landlord am y drydedd flwyddyn, rhowch “£0”.\nBlwyddyn rhent 4\nRhowch swm y rhent sy’n daladwy ar gyfer pedwaredd flwyddyn y les. Dylech gynnwys unrhyw rent sy’n ddibynnol ar ddigwyddiadau ansicr.\nOs nad oes rhent yn daladwy i'r landlord am y bedwaredd flwyddyn, rhowch “£0”.\nBlwyddyn rhent 5\nRhowch swm y rhent sy’n daladwy ar gyfer pumed flwyddyn y les. Dylech gynnwys unrhyw rent sy’n ddibynnol ar ddigwyddiadau ansicr.\nOs nad oes rhent yn daladwy i'r landlord am y bumed flwyddyn, rhowch “£0”.\nRhowch y “rhent perthnasol”.\nY rhent perthnasol yw'r rhent blynyddol cyfartalog sy’n daladwy ar draws cyfnod llawn y les.\nAm ragor o wybodaeth am “rhent perthnasol”.\nRhent uchaf sy’n daladwy mewn unrhyw gyfnod o 12 mis yn olynol yn y pum mlynedd gyntaf\nRhowch y swm uchaf o rent sy’n daladwy mewn unrhyw gyfnod o 12 mis yn olynol o fewn pum mlynedd cyntaf cytundeb y les.\nSylwch nad yw hwn o anghenraid y gwerth uchaf a roddwyd gennych ar gyfer y blynyddoedd rhent a ddarparwyd. Er enghraifft, gallai cytundeb les sydd i redeg am ddwy flynedd ddarparu ar gyfer gwneud taliadau fel a ganlyn:\nBlwyddyn gyntaf: 6 mis cyntaf £0\nBlwyddyn gyntaf: Ail 6 mis £10,000\nAil flwyddyn: 6 mis cyntaf £10,000\nAil flwyddyn: 6 mis olaf £0\nYn yr enghraifft hon, y rhent ar gyfer blwyddyn 1 ydy £10,000 Mae’r rhent ar gyfer blwyddyn 2 hefyd yn £10,000 Ond, y rhent uchaf sy’n daladwy mewn unrhyw gyfnod olynol o 12 mis ydy £20,000.\nBeth yw'r gwerth presennol net\nGallai fod yn ddefnyddiol i chi ddefnyddio ein cyfrifiannell ar gyfer y Dreth Trafodiadau Tir.\nBeth yw dyddiad y contract?\nRhaid defnyddio'r fformat dd/mm/bbbb ar gyfer y dyddiad, er enghraifft 01/04/2018 a rhaid iddo fod yn ddyddiad heddiw neu ddyddiad yn y gorffennol.\nRhaid i’r dyddiad fod yn y fformat dd/mm/bbbb, er enghraifft 01/04/2018. Gallwch roi dyddiad yn y dyfodol neu ei adael yn wag i ddangos y swm tebygol o dreth. Ar y cam cyflwyno rhaid rhoi’r dyddiad cywir.\nBeth yw dyddiad dod i rym y trafodiad?\nDyddiad dod i rym trafodiad tir fel arfer yw’r dyddiad y cwblheir y trafodiad; nid dyddiad cyfnewid contractau. Ond, mae rheolau sy’n gysylltiedig â matern “cyflawni’n sylweddol” sy’n golygu y gallai Treth Trafodiadau Tir fod yn ddyledus yn gynt.\nAm ragor o wybodaeth am fater “cyflawni’n sylweddol”.\nYdych chi’n hawlio rhyddhad treth?\nAtebwch “Ydw” os ydy'r prynwr yn hawlio unrhyw ryddhad treth sydd ar gael o dan reolau’r Dreth Trafodiadau Tir. Dylech gofio nad yw rhyddhad yr un fath ag esemptiad. Os yw trafodiad yn esempt rhag y Dreth Trafodiadau Tir, does dim angen ffeilio ffurflen dreth o gwbl.\nRhagor o wybodaeth am y rhyddhadau sydd ar gael. Sylwer nad oes Rhyddhad ar gyfer Prynwyr Tro Cyntaf yng Nghymru.\nOs nad yw'r prynwr yn hawlio rhyddhad, atebwch “Nac ydw”.\nPa ryddhad treth ydych chi’n ei hawlio?\nDewiswch bob rhyddhad mae’r prynwr yn ei hawlio:\nDisgrifiad o’r rhyddhad\n001 Caffael anheddau penodol\n002 Rhyddhad i elusennau\n003 Rhyddhad grŵp\n004 Tai cymdeithasol\n005 Cyn cwblhau - is–werthiant cymwys\n006 Cyn cwblhau - aseinio hawliau\n007 Rhyddhad gwerthu ac adlesu\n008 APFR: ar les i berson\n009 APFR: ail-werthwyd i berson\n010 AFIBR: cyntaf ac ail\n011 Gwasanaethau iechyd a chyrff cyhoeddus\n021 Corffori LLP\n023 Cymdeithasau adeiladu, cymdeithasau cyfeillgar\n025 Pryniant gorfodol\n026 Rhwymedigaethau cynllunio\n027 Masnachwr eiddo\n028 Adleoli cyflogaeth\n031 Rhyddhad wedi’i gynnwys yn atodlen 22 DTTT a’r rhyddhad diplomyddol\n050 Rhannol - Sawl annedd\n051 Rhannol - Caffael anheddau penodol\n052 Rhannol - Rhyddhad i elusennau\n053 Rhannol - Cyn cwblhau\n054 Rhannol - Rhyddhad caffael\n055 Rhannol - Masnachwr eiddo\n056 Rhannol - Adleoli cyflogaeth\n057 Rhannol - Hawliau ar y cyd\n058 Rhannol - Cydnabyddiaeth ddibynnol\n059 Rhannol – Cyd-berchnogaeth\nYdy rhyddhad yn cael ei hawlio ar ran yn unig o’r trafodiad?\nOs nad yw'r rhyddhad yn lleihau swm y gydnabyddiaeth sy’n drethadwy dan y Dreth Trafodiadau Tir i £0, atebwch “Ydy”. Fel arall, atebwch “Nac ydy”.\nRhowch y swm sy’n dal yn drethadwy\nRhwch swm y gydnabyddiaeth (mewn arian neu gyfwerth ariannol, gan gynnwys TAW) sy’n dal yn drethadwy dan y Dreth Trafodiadau Tir ar ôl i bob rhyddhad perthnasol gael ei ystyried.\nBeth yw cyfanswm y gydnabyddiaeth, ac eithrio rhent, mewn arian neu gyfwerth ariannol, gan gynnwys unrhyw TAW sy'n daladwy mewn gwirionedd, ar gyfer y trafodiad (gan gynnwys unrhyw bremiwm)?\nRhowch gyfanswm y gydnabyddiaeth sy’n cael ei rhoi ar gyfer y rhan o'r trafodiad y mae’r Dreth Trafodiadau Tir yn daladwy arno (peidiwch â chynnwys unrhyw ran o'r trafodiad y mae SDLT yn daladwy arno yn Lloegr neu’r LBTT yn yr Alban.\ncyfanswm y gydnabyddiaeth mewn arian neu gyfwerth ariannol a roddwyd gan y prynwr ym mha ffurf bynnag, ar gyfer y tir neu eiddo\nunrhyw Dreth ar Werth sydd i'w thalu mewn gwirionedd\nOs ydych chi'n anghytuno â’r cyfrifiad Treth Trafodiadau Tir a gynhyrchwyd gan y system ac yn dewis nodi swm gwahanol, gofynnir rhagor o gwestiynau i chi.\nDewiswch y rheswm isod:\nTrafodiad partneriaeth - mae’r dreth yn cael ei chyfrifo drwy ddefnyddio swm y cyfrannau is\nWedi'i addasu ar gyfer rhyddhad gorgyffwrdd ar drafodiad les\nDewiswch y rheswm priodol.\nRhagor o wybodaeth am drafodion partneriaethau.\nRhagor o wybodaeth am ryddhad gorgyffwrdd ar drafodyn prydles.\nEsboniwch sut y daethoch i'r cyfrifiad hwn\nRhowch fanylion sut y gwnaethoch gyfrifo'r dreth ar y ffigwr newydd.


BlogMenai.com: Jac yr Undeb yn ymddangos - ac yn diflanu\nMae'n debyg gen i y bydd darllenwyr Blogmenai yn ymwybodol o'r holl Jacs yr Undeb sy'n ymddangos ar becynnau bwyd. Cwmniau masnachol sy'n ceisio cymryd mantais o 'r don o genedlaetholdeb Prydeinig / senoffobia (mae'n anodd gwahaniaethu rhwng un a'r llall weithiau) sy'n sgubo tua'r lan ar hyn o bryd. Mae cwmniau masnachol yn dda iawn am gymryd mantais o unrhyw beth i helpu gwerthu eu stwff.\nMae'n debyg na fydd o lawer o gysur deall bod y faner yn diflanu o rhywle arall - oddi ar becynau bwyd yn Ewrop. Baner Iwerddon yn unig sydd wrth y cyfarwyddiadau Saesneg yma ar becyn pizza o'r Iseldiroedd.


Papur gorau ar gyfer astudiaeth entrepreneuriaeth Affrica - Newyddion - Prifysgol Caerdydd\nMae Athro Rhesymu Ansicr a Dadansoddi Busnes o Brifysgol Caerdydd wedi ennill dwy wobr yng nghynhadledd Academi Rheolaeth Iwerddon 2018 (IAM) a gynhaliwyd yn Ysgol Busnes Prifysgol Cork, Iwerddon.\nEnillodd Malcolm Beynon, Deon Cyswllt ar gyfer Technoleg a Data yn Ysgol Busnes Caerdydd, y Papur Gorau yn Gyffredinol yn y gynhadledd gan drechu tua 150 o geisiadau gan ddirprwyaeth ryngwladol amrywiol o ymarferwyr o’r byd academaidd a thu hwnt.\nFe wnaeth yr Athro Beynon hefyd gipio’r wobr am y papur gorau ar gyfer ei gyflwyniad ar drywydd Entrepreneuriaeth a Rheoli Busnesau Bach y gynhadledd.\nGweithgarwch a bwriad\nCafodd ei bapur ‘Total Entrepreneurial Activity and Entrepreneurial Intention in Africa Regions using Fuzzy-Set Qualitative Comparative Analysis (fsQCA)’, ei ysgrifennu gyda Paul Jones, Athro Entrepreneuriaeth ac Arloesedd ym Mhrifysgol Abertawe a David Pickernell, Athro Busnesau Bach a Datblygu Mentrau ym Mhrifysgol Portsmouth.\n“Wrth fyfyrio ar y gwobrau, dywedodd yr Athro Beynon: “Dyma fy ymgais gyntaf, gyda fy nghydweithwyr, i edrych ar entrepreneuriaeth yn y cyd-destun Affricanaidd...”\n“Mae wedi ysgogi trafodaeth, ac rwy’n edrych ymlaen yn fawr at weld sut bydd hyn yn datblygu ein syniadau wrth i ni barhau i ddadansoddi gweithgaredd a bwriad yn rhanbarthau’r is-Sahara.”\nMabwysiadodd y tîm ymchwil ymagwedd gyfluniadol i’r broses o ddadansoddi gweithgarwch entrepreneuraidd a’u bwriad ar draws Affrica.\nYn ei 21ain flwyddyn, IAM yw’r gymdeithas broffesiynol fwyaf blaenllaw ar gyfer astudiaethau rheoli, ymchwil ac addysg yn Iwerddon. Mae’n hybu datblygiad ym meysydd ymchwil, gwybodaeth ac addysg ym maes astudiaethau trefnu a rheoli.


Amdanom Ni | Angladdau Tirion, Angladdau Gogledd Cymru\nRydym yn fusnes bach annibynnol sy’n darparu gwasanaethau angladdol syml a modern. Rydym ni’n credu bod dweud ffarwel wrth rhywun rydych chi wedi eu colli yn achlysur personol iawn a ddylai adlewyrchu y ffordd y bu iddynt fyw eu bywyd. Mae yna nifer o benderfyniadau i’w gwneud tra’n trefnu angladd, os ydych yn edrych am gladdedigaeth neu amlosgiad, angladd syml, cymorth i drefnu angladd yn y cartref, neu rywbeth gwahanol, rydym yma i helpu, beth bynnag yw’r cyllid. Mae ein gwasanaeth yn anelu i gadw pryder a chostau profedigaeth i’r lleiaf phosib. Rydym yn darparu yr hyn rydych chi ei eisiau a’i angen, ni fyddwn yn ceisio gwerthu unrhyw beth i chi nad yw’n angenrheidiol neu’n ddrud.\nRoeddwn ni’n teimlo fod angladdau, dros y blynyddoedd wedi colli ymdeimlad dynol a cawsom ein hysbrydoli i ddod i mewn i’r diwydiant i gynnig angladdau fforddiadwy ond hyfryd. Er ein bod yn cydnabod ac yn parchu traddodiadau angladd, pan fyddwch yn ein cyfarfod gyntaf mae’n anhebygol iawn y byddwn yn gwisgo du. Rydym yn hoffi defnyddio eirch syml ac nid ydym ni’n berchen limosinau ond os hoffech chi wasanaeth angladd fwy traddodiadol gall rhain gael eu darparu i chi a gallwn addasu i gyfarfod eich holl anghenion.\nGallwn eich cefnogi bob cam o’r ffordd: o ddewis yr arch, blodau a cherddoriaeth i drefnu y gwasanaeth yn llawn ond gallwn hefyd gynnig cyngor yn unig er mwyn i chi allu dod o hyd i’r atebion eich hunain. Rydym yn ceisio lle bod modd i gynnig opsiynau ecolegol ac yn cadw yn glir o unrhyw draddodiadau a rheolau di-angen.\nRydym yn gyfarwyddwyr angladdau wedi ein lleoli yn Llanrug ger Caernarfon ac yn gweithio yn yr ardaloedd cyfagos.\nOs ydych chi wedi eich lleoli y tu allan i’n ardal ni neu ddim yn sicr os ydym ni’n weithredol yn eich ardal chi yna rhowch alwad i ni, efallai y byddai modd i ni fod o gymorth.


Adnoddau | FACE Wales\nPam Fod Ffermio’n Bwysig\nAdnodd dysgu yw Pam Fod Ffermio’n Bwysig sy’n cynnwys cyfoeth o syniadau gweithgaredd ar gyfer dosbarthiadau Cyfnod Allweddol 2. Gall athrawon ddewis gweithgareddau unigol neu eu cyflwyno oll fel rhan o bwnc am fwyd a ffermio.\nGallwch lawr-lwytho’r e-lyfr Pam Fod Ffermio’n Bwysig o wefan Why Farming Matters. Ar gyfer bob un o’r gweithgareddau yn Pam Fod Ffermio’n Bwysig, mae’r wefan hon yn darparu adnoddau a chanllaw ychwanegol. Dewiswch weithgaredd o’r e-lyfr, ac yna dewiswch y rhan gyfatebol ar ddewislen law chwith y wefan i ddod o hyd i lawr-lwythiadau , cysylltau ac awgrymiadau cynorthwyol.\nProsiect cydweithiol yw Pam Fod Ffermio’n Bwysig gan FACE (Addysg Ffermio a Chefn Gwlad) a’r NFU, ac mae ar gael yn y ddwy iaith.\nMae mapio’r system fwyd leol yn ffordd dda i ddechrau trafod bwyd a ffermio. Gall disgyblion lunio holiaduron a chyfweld â ffermwyr a busnesau bwyd, gan trafod eu gwaith, ymchwilio i’r gorffennol a dychmygu’r dyfodol.\nMae FACE Cymru wedi datblygu adnoddau mapio bwyd fel rhan o Grwp Addysg Biosphere Dyfi, a gallwch eu llawrlwytho yma.\nDarganfod mwy gyda’r adnodd yma gan Gyrfa Cymru: Golwg ar Fwyd a Ffermio\nDarganfod sut mae ffermwyr llaeth yn gofalu am eu buchod a diogelu’r amgylchedd, gan gynnwys fideos, ffeithiau a newyddion yn www.thisisdairyfarming.com.\nAdnodd ddwyieithog gan DairyCo\nBwyta’n iach a ffermio 5-8 oed (dwyieithog)\nFfermio llaeth: 11-16 oed hefyd yn Saesneg\nSut mae trefnu marchnad ffermwyr mewn ysgol\nCyfarwyddiadau i athrawon gan Ymddiriedolaeth Bwyd a Thir y Canolbarth.\nTaflenni ymweliad fferm\nI ddarganfod mwy am drefnu ymweliad â fferm, llawrlwythwch ein taflenni isod. Gellwch hefyd ddarganfod mwy yn www.face-online.org.uk neu gysylltu â ni.\nYmweliadau ffferm: canllawiau i athrawon\nParatoi am ymweliad fferm: cyngor ar gyfer athrawon\nY Ras Fwyd\nAdnodd amlgyfrwng yw Y Ras Fwyd. Fe’i paratowyd gan Hybu Cig Cymru/Meat Promotion Wales i helpu athrawon cynradd i wneud gwaith ar fwyd, meath a bwyta’n iach yn CA2.\nMae dwy gem ar y cd-rom – Y Ras Fwyd a’r Plat Cytbwys. Datblygwyd y ddwy gem mewn cydweithrediad ag athrawon a’u treialu gan ddisgyblion. Maent wedi’u cynllunio i’w defnyddio ar fwrdd gwyn rhyngweithiol a gellir eu defnyddio ar gyfrifiadur unigol hefyd. Continue reading →


maes-e.com • Dangos pwnc - Patrymlun Nadolig\ngan Macsen » Llun 03 Rhag 2007 11:43 am\nDio'm yn hen bryd rhoi'r hen addurniadau Nadolig i fyny ar Maes-E?\nDw i methu teimlo fod o bron yn Ddolig go iawn tan i fi weld y plu eira 'na.\ngan dewi_o » Mer 12 Rhag 2007 12:12 pm\nCytuno, dwi'n siwr all rhywun rhoi brigyn o gelyn i fyny yn rhywle.\ngan nicdafis » Iau 13 Rhag 2007 12:51 pm\nMae yna nawr - os ti ddim yn gweld yr eira, bydd rhaid gwagu dy cache. Dw i wedi ffwcio rhywbeth lan wrth newidd y CSS, mae'n debyg, dyna pam mae neges gwall ar y brig, a dw i'n methu trwsio fe ar y foment.\ngan sian » Iau 13 Rhag 2007 12:59 pm\nnicdafis a ddywedodd: Mae yna nawr - os ti ddim yn gweld yr eira, bydd rhaid gwagu dy cache. Dw i wedi ffwcio rhywbeth lan wrth newidd y CSS, mae'n debyg, dyna pam mae neges gwall ar y brig, a dw i'n methu trwsio fe ar y foment.\nPaid â phoeni - dw i ddim eisiau fy atgoffa bod Nadolig rownd y gornel diolch.\ngan Macsen » Iau 13 Rhag 2007 1:14 pm\nDiom yn Nadolig go iawn tan bod lein 159 o'r templed wedi mynd ar chwal. :*)


'Bwyd a Hwyl' Rhaglen Gwella Gwyliau’r Haf (SHEP) - CLILC\n‘Bwyd a Hwyl' Rhaglen Gwella Gwyliau’r Haf (SHEP)\n‘Cydweithio i helpu ysgolion i ddarparu maeth i blant, hybu byw’n iach a darparu profiadau dysgu cymdeithasol yn ystod gwyliau ysgol’\nBeth yw SHEP?\nMae SHEP yn rhaglen addysg sydd wedi ei seilio yn yr ysgolion, sy’n darparu addysg am fwyd a maeth, gweithgareddau corfforol, sesiynau cyfoethogi a phrydau iachus i blant mewn ardaloedd o amddifadedd cymdeithasol yn ystod gwyliau’r haf. Bwyd a Hwyl yw'r brand a ddefnyddir ar lefel leol er mwyn hyrwyddo cynlluniau i blant a theuluoedd.\nGweithio Gyda'n Gilydd Bwyd a Hwyl - Cliciwch yma\nYn 2016, cyflwynodd Cymdeithas Llywodraeth Leol Cymru (CLlLC) y model SHEP fel arbrawf mewn 10 ysgol ledled y wlad, gan weithio gyda phum awdurdod lleol a thri bwrdd iechyd lleol. Prifysgol Caerdydd a oedd yn gyfrifol am y gwerthuso a argymhellir ‘Cyflwyno’r model yn ehangach er mwyn deall y manteision addysgol ac iechyd i blant a’u teuluoedd mewn cyd-destunau gwahanol’. Yn 2017, aeth Llywodraeth Cymru ati i ariannu’n rhannol y broses o gyflwyno’r rhaglen i 38 o glybiau mewn 12 awdurdod lleol a phob un o’r saith bwrdd iechyd lleol. Mae cyllid parhaus gan Lywodraeth Cymru wedi galluogi'r rhaglen i dyfu i 77 o gynlluniau mewn 21 awdurdod lleol sy'n cynnig bron i 4,000 o leoedd i ddisgyblion yn 2019. Mae Llywodraeth Cymru yn bwriadu ariannu SHEP yn 2021 gyda £4.9m sydd wedi ei ddyrannu yn y gyllideb ddrafft. Fe fydd Cymdeithas Llywodraeth Leol Cymru (CLlLC) yn parhau i gydlynu cyflwyno’r cynllun drwy weithio’n agos gydag awdurdodau lleol ac asiantaethau partner.\nEfallai yr hoffai awdurdodau lleol ystyried sut y gallai SHEP gefnogi adferiad o effaith ehangach y pandemig COFID-19, yn enwedig i'r plant a'r bobl ifanc hynny mewn ardaloedd o amddifadedd cymdeithasol.\nPam y mae angen SHEP?\nGan nad yw brecwast na chinio ar gael yn rhad ac am ddim yn ystod gwyliau’r haf, fe fydd rhai plant yn dioddef am na all eu teuluoedd fforddio bwyd maethlon. Ar ben hynny, bydd rhai plant yn dioddef yn sgil cael eu hynysu’n gymdeithasol ac o’r diffyg symbyliad deallusol sydd ar gael yn yr ysgol neu trwy weithgareddau’r teulu fel arfer. Gall hynny amharu ar eu cyrhaeddiad addysgol.\nMae ansicrwydd ynglŷn â bwyd yn mater sy'n tyfu yng Nghymru, a'r DU fel y cyfan. Yn 2016 nodwyd gan y Sefydliad Polisi Cyhoeddus i Gymru bod hyn yn polisi blaenoriaeth mawreddog, yn ogystal â methu â defnyddio cyfleusterau ysgolion i’r eithaf i gynnig gwasanaethau cymunedol, a llesiant emosiynol plant ysgolion cynradd.\nMae SHEP yn ymgorffori egwyddorion Deddf Llesiant Cenedlaethau’r Dyfodol (Cymru) 2015 ac yn cyfrannu at gyflawni’r nodau llesiant [GT1]. Gall Byrddau Gwasanaethau Cyhoeddus ddangos gweithgarwch datblygu cynaliadwy a sicrhau amrywiaeth eang o fanteision drwy gyflwyno SHEP yn eu hawdurdod lleol.\nBeth yw prif fanteision SHEP?\nPlant mwy egnïol\nGwella deiet plant\nMae plant yn gwneud ffrindiau newydd ac yn cael hwyl\nMae plant yn dysgu ac yn ymgysylltu â’r ysgol\nHelpu rhieni i dalu am gostau gwyliau ysgol\nGwella iechyd a llesiant rhieni\nMae rhieni yn dysgu sgiliau newydd\nCynnwys y teulu cyfan\nCydweithio rhwng asiantaethau\nCynnwys plant yn y broses o wneud penderfyniadau\nDefnyddio cyfleusterau a staff ysgolion presennol\nHyrwyddo ymgysylltu â’r gymuned\nCynnig gwaith cyflogedig a gwirfoddol\nTynnu sylw at wasanaethau eraill\nSut alla i gael rhagor o wybodaeth?\nMae SHEP wedi cael sylw gan lawer o wleidyddion, cynghorwyr, awdurdodau lleol, byrddau iechyd lleol, penaethiaid, llywodraethwyr ysgol, asiantaethau a rhieni. Mae gan bob awdurdod lleol grŵp llywio a Chydgysylltydd SHEP.\nCanlyniadau SHEP Cymru 2016 - Prifysgol Caerdydd\nCymru sy'n addas ar gyfer plant - Comisiynydd Plant Cymru\nMae rhagor o wybodaeth gan: SHEP@wlga.gov.uk\nRhestr o ysgolion 'Bwyd a Hwyl' 2021.pdf - Gor-2021\nGwerthuso Rhaglen Gwella Gwyliau'r Haf (SHEP) 2019.pdf - Tach-2020\nCydlynydd Rhaglen Gwella Gwyliau’r Haf (SHEP) - Model Rhesymeg 2018.pdf - Tach-2019\nAdroddiad Rhaglen Cyfoethogi Gwyliau Ysgol (SHEP) 2018.pdf - Hyd-2019\nGweithio Gyda'n Gilydd Bwyd a Hwyl.pdf - Gor-2019\nSHEP 2016 Evaluation Infographic.pdf - Ion-2018\nSHEP Cymru 'Bwyd a Hwyl' Taflen dwyieithog.pdf - Ion-2018\nCyflwyniadau - Digwyddiad Cenedlaethol SHEP Cymru 2017.pdf - Ion-2018\nRhaglen Cyfoethogi Gwyliau'r Ysgol Bwyd a Hwyl 2016 - Adroddiad Gwerthuso.pdf - Chw-2017\nSefydliadau allanol sy’n gysylltiedig â chyflwyno clybiau Bwyd a Hwyl.pdf - Chw-2017


Mae Shamma Tasnim, myfyrwraig MSc mewn Mega-Adeiladau Cynaliadwy, ar restr fer cystadleuaeth ddylunio CTBUH - Newyddion - Prifysgol Caerdydd\nRydyn ni’n falch iawn o roi gwybod bod prosiect 'The Hyperion Habitat' Shamma Tasnim, myfyrwraig MSc mewn Mega-Adeiladau Cynaliadwy ar restr fer rownd gynderfynol cystadleuaeth ddylunio hynod bwysig y Cyngor ar Adeiladau Uchel a Chynefinoedd Trefol (CTBUH), a hynny o blith miloedd o gynigion o bob rhan o'r byd.\nRoedd arweinydd cwrs yr MSc mewn Mega-Adeiladau Cynaliadwy, Dr. Eshrar Latif, yn gynghorydd yn ystod datblygiad y prosiect a bu’n rhoi cipolygon ystyriol ar y syniad o greu o safbwynt dull modiwlaidd, yr economi gylchol, cynaliadwyedd, a dewis enw'r prosiect.\nCynllun hunangynhaliol, cynaliadwy, addasol, modiwlaidd, cost isel ar gyfer argyfwng Ffoaduriaid y Rohinga yn Bangladesh yw’r Hyperion Habitat. Dilyswyd y cynllun yn sgîl efelychiadau thermol deinamig a gellir addasu’r cynllun yn unol â’r anghenion cymdeithasol gan ei wneud yn ymyrraeth sy'n ystyried y broblem o safbwynt cynaliadwyedd cyfannol.\nDyma a ddywedodd Dr Eshrar Latif, arweinydd cwrs yr MSc mewn Mega-Adeiladau Cynaliadwy yn Ysgol Pensaernïaeth Cymru:\n“Mae rhoi prosiect Shamma ar y rhestr fer yn dangos cryfder yr MSc mewn Mega-Adeiladau Cynaliadwy fel cwrs academaidd blaengar sy’n canolbwyntio ar fega-adeiladau carbon isel sy’n gyfeillgar i’r amgylchedd.”\nI gael rhagor o wybodaeth am raglen yr MSc mewn Mega-Adeiladau ewch i dudalennau'r cwrs.


Mae Llwyddiant ar y Fwydlen i Ŵr a Gwraig sy’n Berchnogion Busnes Prydau Parod - Business In Focus\nMae gŵr a gwraig yn blasu llwyddiant â’u busnes prydau parod Thai, ar ôl i Busnes Mewn Ffocws eu cynorthwyo i sicrhau benthyciad dechrau busnes gwerth £25,000 gan y Cwmni Benthyciadau Dechrau Busnes.\nFe wnaeth Chris ac April Napier sefydlu Bangkok Express, ar ôl i’r ciniawau ecsotig bydd April yn eu coginio i’w gwr gyffroi ei gydweithwyr yn y swyddfa. Yna, fe wnaeth y ddau benderfynu newid eu swyddi ym meysydd gwerthu a gweinyddu am wres y gegin, ac mae eu blwyddyn gyntaf wedi bod yn llwyddiant ysgubol.\nDywed Chris: “Mae ein blwyddyn gyntaf yn rhedeg y busnes wedi bod yn well i ni na’r hyn fyddem ni wedi’i ddychmygu, ac rydym ni’n falch iawn ein bod ni wedi bachu ar y cyfle i sefydlu busnes gyda’n gilydd.\n“Roeddem ni wedi bod yn ystyried hynny ers tro, ac roedd April a minnau erbyn hynny yn teimlo ein bod ni wedi cyflawni popeth roeddem ni’n ei chwennych yn ein gyrfaoedd, o ran gweithio i bobl eraill, ac roeddem ni’n gwybod fod yn rhaid i ni sefydlu’r busnes bryd hynny neu ni fyddem ni fyth yn gwneud hynny.\n“Roeddwn i’n wastad yn hyderu y byddai’n llwyddo i ni, ac roedd hynny braidd yn naïf efallai. Mae bwyd April yn wych ac mae ganddi hi ei dull ei hun o goginio seigiau Thai go iawn, fel y bydd pobl yn eu coginio adref yng Ngwlad Thai. Byddwn i’n mynd â fy nghinio i’r gwaith a byddai pob un o fy nghydweithwyr yn gofyn am gael ei flasu. Felly, fe wnaeth April gychwyn gwerthu fy nghiniawau parod i fy nghydweithwyr. Roeddem ni’n gwybod fod yn rhaid i ni wneud hynny fel busnes.”\nDaeth Chris i weld Busnes Mewn Ffocws â chynnig a chynllun busnes, ac yn ôl Chris, fe wnaeth ei ymgynghorydd busnes, Steve Hammond, sicrhau fod yr holl broses o ariannu’r busnes yn hawdd iawn.\n“Nid oeddem ni’n gallu ariannu’r busnes ein hunain, ac wrth wneud dipyn o waith ymchwil ar-lein, fe wnaethom ni ganfod manylion Busnes Mewn Ffocws. Fe wnes i ddangos cynllun busnes i Steve, ac fe wnaeth ei fireinio a’i symleiddio. Ymhen ychydig fisoedd – neu llai na hynny efallai – cafodd y benthyciad ei gadarnhau, ac fe wnaethom ni sefydlu ein busnes. Wrth gwrs, bydd blwyddyn gyntaf unrhyw fusnes yn peri straen i’r perchnogion a gall cydweithio â’ch partner beri straen hefyd. Ond mae April a minnau yn ddisgybledig iawn o safbwynt gadael straen y gegin yn y gegin a pheidio gadael iddynt amharu ar ein bywyd gartref, Roedd yr holl broses o sicrhau benthyciad dechrau busnes yn rhyfeddol o ddibryder, diolch i Steve, ac i Hywel Bassett, un o’r Ymgynghorwyr Busnes yn Busnes Mewn Ffocws, sydd wedi’n cynorthwyo yn rheolaidd. Dylem ni fod wedi gwneud hyn flynyddoedd yn ôl.”


Kevin Brennan yn aros i glywed ei ffawd - BBC Cymru Fyw\nKevin Brennan yn aros i glywed ei ffawd\nImage caption Fe allai Kevin Brennan gael ei ddiswyddo o fainc flaen y Blaid Lafur\nFe allai Aelod Seneddol Gorllewin Caerdydd, Kevin Brennan, gael ei ddiswyddo o fainc flaen Llafur am iddo anwybyddu chwip y blaid a phleidleisio'n erbyn tanio Erthygl 50 i adael yr Undeb Ewropeaidd.\nRoedd llefarydd Llafur ar ddiwylliant ymhlith 47 o ASau a anwybyddodd y chwip.\nRoedd arweinydd y blaid, Jeremy Corbyn wedi awgrymu y gallai aelodau'r fainc flaen golli eu swyddi petaen nhw'n gwneud hynny.\nO fwyafrif mawr, fe bleidleisiodd aelodau seneddol dros y mesur yn Nhy'r Cyffredin nos Fercher.\nFe bleidleisiodd 498 o blaid ac 114 yn ei erbyn, ac mae'r cam yn galluogi'r Prif Weinidog Theresa May i ddechrau ar drafodaethau Brexit.\nDywedodd canghellor yr wrthblaid, John McDonnell wrth raglen Today ar BBC Radio 4 ei bod hi'n bosib na fydd penderfyniad yn cael ei wneud ar ddyfodol Mr Brennan nes ar ôl i fesur Erthygl 50 basio drwy Dŷ'r Cyffredin.\n"Fe fydd confensiwn seneddol yn ei le, sef os ydych chi yn y cabinet neu cabinet yr wrthblaid, fe fyddwch chi'n camu o'r neilltu," meddai.\n"Ar gyfer swyddi eraill fe fydd hynny'n dibynnu ar beth mae'r prif chwip yn ei adrodd ac fe fydd hynny'n digwydd yn ei bryd.\n"Dydw i ddim am geisio dyfalu o flaen llaw beth fydd gan y chwip i'w argymell."\nMae'r mesur nawr yn wynebu craffu pellach yn Nhŷ'r Cyffredin a Thŷ'r Arglwyddi cyn dod yn ddeddf.\nMae'r Prif Weinidog wedi dweud ei bod eisiau i Erthygl 50 ddod i rym erbyn 31 Mawrth, drwy ddechrau'r trafodaethau ffurfiol gyda'r Undeb Ewropeaidd.\nRoedd Mr Brennan yn un o saith aelod seneddol Llafur Cymreig a wrthwynebodd y cam, tra bo mwyafrif aelodau seneddol Cymru wedi gefnogi.\nPleidleisiodd Madeline Moon AS Penybont, Chris Bryant, AS Rhondda, Ann Clwyd, AS Cwm Cynon, Owen Smith, AS Pontypridd a Stephen Doughty, AS De Caerdydd a Phenarth hefyd yn erbyn y mesur.\nMr Brennan oedd yr ail aelod o'r fainc flaen o Gymru i gyhoeddi y byddai'n pleidleisio yn erbyn dymuniadau Jeremy Corbyn, wedi i Aelod Seneddol Canol Caerdydd, Jo Stevens ymddiswyddo o'i swydd yn llefarydd ar Gymru ddydd Gwener.\nMewn datganiad ar ei wefan cyn y bleidlais, dywedodd Mr Brennan fod ei etholwyr wedi rhoi "neges glir" iddo, ac mai ei ddyletswydd oedd gwrthwynebu'r mesur.\nRoedd Caerdydd ymhlith pump ardal yng Nghymru a bleidleisiodd i aros o fewn yr Undeb Ewropeaidd yn y refferendwm fis Mehefin.\nDywedodd Mr Brennan fod araith ddiweddar y Prif Weinidog Theresa May ar y broses o adael yr UE wedi ei gwneud hi'n glir na fydd Prydain "fawr mwy nag ychwanegiad i Trumpland" o fynd â'r DU ar y llwybr hwn.\n"Fedra i ddim â phleidleisio dros y dyfodol hwn. Mae e hefyd yn ddyfodol nad yw mwyafrif clir o fy etholwyr i'n ei gefnogi" meddai.\n"Rwy'n credu ei bod hi'n eitha clir y bydd tanio Erthygl 50 yn arwain Prydain ar lwybr i'r math o economi a chymdeithas nad ydw i erioed wedi credu ynddo."\nYchwanegodd Aelod Seneddol Gorllewin Caerdydd ei fod yn parchu'r rhai hynny oedd wedi pleidleisio dros y mesur yn dilyn y refferendwm, ond ychwanegodd: "Rwyf wedi dod i'r casgliad fod y Llywodraeth yn benderfynol o deithio i gyfeiriad trychinebus, a fydd yn anochel drwy Erthygl 50, ac mae'n ddyletswydd arna i i'w wrthwynebu."


2il wobr - Gwobrau Newyddiaduraeth Myfyrwyr - Beth mae bod mewn ysgol ryngwladol yn ei olygu i mi? - Maxime Tanghe - Gohebydd yr UE\nMae'r gair 'rhyngwladol' yn portreadu i mi gysoni mewn credoau a diwylliannau. Mae'n gofyn am gryn barch a moeseg, a ddylai fod o'r pwys mwyaf i'n cymdeithas foderneiddio. Mae bod yn fyfyriwr mewn ysgol ryngwladol wedi newid fy safbwynt yn sylweddol nid yn unig ar fy hun a'm canfyddiad o ddynoliaeth, ond mae hefyd wedi effeithio'n uniongyrchol ar y ffordd rwy'n gwerthfawrogi ac yn trin eraill. Ynghyd ag ef daeth newid syfrdanol yn fy agwedd, ymddygiad ac yn fwyaf arbennig newid cynhenid i'm gwerthoedd ac egwyddorion moesol, pob un wedi'i achosi gan yr amlygiad gwych hwn i amrywiaeth o ddiwylliannau, moesau a chredoau.\nMae fy nghred angerddol ac eiriolaeth ym muddion yr amlygiad hwn oherwydd fy mhrofiad personol. Dechreuodd fy nhaith fel plentyn pump oed meddwl agored ac egnïol pan adewais fy ninas enedigol ym Mrwsel i symud i Berlin. Dinas sy'n newid am byth ac sy'n llawn amrywiaeth ddiwylliannol a pharch cyffredinol at yr holl ddiddordebau a chanfyddiadau gwahanol. Cefais fy swyno'n uniongyrchol gan y meddylfryd hwn. Y meddylfryd o fod yn agored i bopeth a pharchu pawb ni waeth pwy ydyn nhw. Er imi fynd i ysgol draddodiadol yn yr Almaen, roedd y ddinas eisoes wedi fy siapio yr oeddwn i eisiau bod ynddi.\nYn ddeg oed, heblaw am fy sylfaen sefydledig flaenorol o “ryngwladoldeb”, cychwynnodd fy nhaith ysgol ryngwladol “go iawn”. Dyna pryd y symudais yn ôl i galon Ewrop ac es i Ysgol Ewropeaidd Brwsel. Cynyddodd y gwerthfawrogiad hwn o ysgolion rhyngwladol yn gyflym wrth imi ddod yn fwyfwy ymwybodol o'r buddion a'r breintiau amrywiol o fynychu ysgol ryngwladol, megis cynnwys pob iaith a chefndir moesegol, a'i gwnaeth yn bosibl imi werthfawrogi diwylliannau yn y modd mwyaf uniongyrchol a dilys. Roeddwn yn fwy diddorol o ddysgu ieithoedd newydd a theithio i wahanol gyrchfannau i brofi ystod eang o ddiwylliannau.\nO ganlyniad i'r awydd cynyddol hwn i ddysgu ieithoedd a diwylliannau newydd, argyhoeddais fy rhieni i adael imi fynd i Ysgol Prydain ym Mrwsel. Roeddwn i eisiau goresgyn fy rhwystr iaith gyda'r boblogaeth ryngwladol fawr sy'n siarad Saesneg. Byth ers i mi gysylltu bod yn fyfyriwr ysgol rhyngwladol gyda gwaith caled, penderfyniad ac awydd i ennill sgiliau newydd ynghyd â'r amcan o ymgymryd â chyfleoedd newydd yn ogystal â heriau penodol.\nMae bod yn rhan o'r gymuned gosmopolitaidd hon hefyd â'r fantais fawr o greu llwybr gyrfa gweledigaethol a rhyngwladol. Mae cael y cyfleustra i gwrdd â chymaint o ddisgyblion amrywiol ac unigryw bob dydd, yn caniatáu adeiladu rhwydwaith dylanwadol o gysylltiadau a all goleddu bywyd cymdeithasol. Fe wnaeth yn sicr i mi, gan fy mod yn gallu mwynhau cwmni ffrindiau o bob cwr o'r byd. Mae hynny'n gwneud pob cyfarfyddiad yn brofiad diwylliannol hollol wahanol ynghyd â'r wybodaeth a'r pleser y mae'n ei gynhyrchu. Nid yn unig y mae'r agwedd gymdeithasol wych hon ar fyfyriwr rhyngwladol, ond mae mwy o siawns o fynd i brifysgolion uchel eu statws ledled y byd. Fel y dywedodd Nelson Mandela unwaith: “Addysg yw’r arf mwyaf pwerus y gallwch ei ddefnyddio i newid y byd”. Ar yr un pryd, mae gan y rhwydwaith hwn o bobl y posibilrwydd o wasanaethu fel arf pwerus ar gyfer hyrwyddo unrhyw fater sy'n gysylltiedig â busnes neu yrfa. Felly, rwy'n cysylltu fy mod yn fyfyriwr ysgol rhyngwladol gyda bywyd cymdeithasol rhagorol, cyfleoedd dirifedi a dyfodol disglair.\nDyfyniad sy'n cyd-fynd yn gryf â fy syniad o fod yn fyfyriwr mewn ysgol ryngwladol yw: “Gall cyfnewidiadau syml chwalu waliau rhyngom, oherwydd pan fydd pobl yn dod at ei gilydd ac yn siarad â'i gilydd a rhannu profiad cyffredin, yna eu dynoliaeth gyffredin yw datgelu ”-Barack Obama. Y ffordd rydw i'n dehongli'r dyfyniad hyfryd hwn i'n senario yw bod y cyfnewidiadau diwylliannol rheolaidd hynny sy'n digwydd mewn ysgol ryngwladol, yn ein huno ac yn dileu anghydraddoldeb.\nOherwydd y nifer fawr o freintiau cysylltiedig â bod yn fyfyriwr mewn ysgol ryngwladol, credaf fod yna ymdeimlad penodol o genfigen gan bobl o'r tu allan. A allai gael ei achosi gan y safle mawreddog a ffodus yr ydym ynddo ynghyd â chanfyddiad ein bod ychydig yn drahaus. Fodd bynnag, mae'r mwyafrif ohonom yn gwerthfawrogi'n fawr y cyfle a roddwyd hwn. Gan gynnwys fy hun, rwy'n fwy na diolch fy mod i yn y sefyllfa hon ac yn teimlo'n hynod o fendithiol am brofi'r breintiau hyn. Yn fy marn i, byddai bod yn drahaus yn trechu'r holl bwrpas o fod a chynrychioli'r ddelwedd ryngwladol hon o fyfyrwyr o fod yn gynhwysol, yn ddiwylliannol ymwybodol ac yn barchus. Am y rheswm hwnnw, credaf nad yw unrhyw fyfyriwr sydd â synnwyr haerllugrwydd yn rhan o ddelwedd a phwrpas go iawn bod yn fyfyriwr mewn ysgol ryngwladol. O ganlyniad, maent yn bendant yn lleiafrif gan nad oes gan y mwyafrif ohonom y meddylfryd negyddol hwn yn sicr.\nAr y cyfan, mae fy angerdd am fod yn fyfyriwr mewn ysgol ryngwladol yn ddwys a bron yn llethol. Mae hynny oherwydd y buddion diddiwedd y gallaf feddwl amdanynt ac mae'n anodd iawn dod o hyd i anfanteision. Mae wedi fy newid yn gadarnhaol, a gall eich newid chi hefyd! Rwy'n argyhoeddedig y gall integreiddio a chofleidio rhai o'r nodweddion a'r egwyddorion a geir mewn myfyrwyr ysgolion rhyngwladol gael effaith gadarnhaol ar fywyd pawb. Felly mae angen gofyn i chi'ch hun: “Sut alla i integreiddio rhywfaint o ryngwladoldeb yn fy mywyd personol?” Boed hyn er mwyn dysgu a phrofi diwylliannau newydd neu ddim ond bod yn fwy meddwl agored. Bydd pob newid i'r cyfeiriad hwn yn cael effaith sylweddol ar ein dyfodol.


Flurry: Dadansoddeg Amser Real ar gyfer Cymwysiadau Symudol | Martech Zone\nFlurry: Dadansoddeg Amser Real ar gyfer Cymwysiadau Symudol\nDydd Iau, Awst 4, 2016 Dydd Iau, Awst 4, 2016 Douglas Karr\nOs oes gennych chi raglen symudol wedi'i chyhoeddi, Dadansoddeg Flurry yn hanfodol. Mae i Ceisiadau Symudol fel y mae Google Analytics i wefannau.\nMae bron pob darparwr platfform symudol yn gweithio i integreiddio Flurry i'w datrysiadau felly yn aml nid oes angen integreiddio ychwanegol wrth i chi ddefnyddio llwyfannau trydydd parti. Datblygwyd ein ap symudol gan Pont Las, ein noddwr symudol, ac maen nhw wedi'u hintegreiddio â Flurry. Ac os ydych chi wedi datblygu casgliad o apiau, mae Flurry yn caniatáu ichi reoli'ch Portffolio App cyfan.\nDigwyddiadau - Olrhain y camau mewn-app y mae eich defnyddwyr yn eu cymryd a chael mewnwelediad o sut maen nhw'n defnyddio'ch app. Deall a delweddu tueddiadau defnydd, sut mae defnyddwyr yn symud ymlaen trwy'r ap a pha ddigwyddiadau maen nhw'n eu cynnal gyda dadansoddiad Llwybr Defnyddiwr. Segment gweithredoedd defnyddwyr yn ôl fersiwn app, defnydd, dyddiad gosod, oedran, rhyw, iaith, daearyddiaeth a sianel gaffael.\nTwneli -Darganfyddwch sut mae'ch defnyddwyr yn symud ymlaen trwy lwybrau penodol yn eich app. Gweld ble maen nhw'n cael problemau a darganfod lle mae'r defnyddwyr hynny na wnaeth gwblhau'r broses yn gollwng. Trosoledd y mewnwelediad hwn i gynyddu nifer y bobl sy'n cwblhau'r llwybrau hyn i'r eithaf.\nCadw - Mesur corddi defnyddiwr yn eich app. Deall canran y defnyddwyr sy'n dod yn ôl i'ch app i asesu bywiogrwydd eich busnes. Haen ar Segmentau i blymio'n ddwfn ar grwpiau defnyddwyr penodol neu sianeli caffael.\nSegmentau - Dadansoddwch sut mae gwahanol grwpiau o ddefnyddwyr ap yn amrywio yn eu defnydd a'u hymddygiad. Adeiladu a haenu segmentau ar draws adroddiadau Defnydd, Cadw, Twneli a Chaffael Defnyddwyr i ddeall pa set o ddefnyddwyr sydd fwyaf gwerthfawr i'ch busnes a beth maen nhw'n ei wneud yn eich app.\nDiddordebau - Dewch i adnabod eich defnyddwyr. Trosoledd Personasau Flurry i ddeall diddordeb a bwriad defnyddiwr. Mae personâu yn cael eu poblogi gan ddefnyddwyr sy'n arddangos patrymau defnydd diweddar mewn casgliad penodol o apiau. Ymhlith y personâu mae Teithwyr Busnes, Perchnogion Anifeiliaid Anwes, a New Moms, ymhlith llawer o rai eraill.\nDemograffeg - Adrodd ar ddefnyddwyr sydd wedi datgan oedran a rhyw os ydych chi'n ei gasglu oddi wrthyn nhw. Os na, defnyddiwch beiriant dysgu panel Flurry a phanel o 40 miliwn o ddyfeisiau i ragfynegi'n gywir oedran a rhyw eich defnyddiwr.\nDadansoddeg Caffael Defnyddwyr - Monitro eich ymdrechion caffael defnyddwyr a mesur effaith ymgyrchoedd neu sianeli penodol ar eich sylfaen ddefnyddwyr, ac felly eich busnes.\nMae gan Flurry SDKs, apiau enghreifftiol, a dogfennaeth gyflawn ar y Rhwydwaith Datblygwyr Yahoo. Mae'n cefnogi cymwysiadau iOS ac Android - gan gynnwys apiau tvOS!\nAc mae Flurry wedi diweddaru eu cymhwysiad symudol. Traciwch berfformiad eich app unrhyw bryd, unrhyw le gyda'r app Flurry ar gyfer Android ac iOS! Gosodwch eich hoff fetrigau a derbyn hysbysiadau am y rhifau sydd bwysicaf i chi. Mae'r rhyngwyneb gweledol gwell bellach yn cefnogi sesiynau amser real a metrigau defnyddwyr gweithredol a graffiau mewn-lein.\nTags: Yn flynyddoldadansoddeg symudol lludadansoddeg ap symudoldigwyddiadau ap symudolsianeli ap symudoldiddordebau ap symudolcadw ap symudolcylchraniad ap symudolapps symudolcadw symudol


Dilyn y cystadlu ar deledu, radio, y we neu ffôn - BBC Cymru Fyw\nimage captionMae'n bosib gweld amserlen, canlyniadau a chlipiau ar eich ffôn eleni\nS4C - Mae gweddarllediad byw o'r Pafiliwn ar wefan S4C gydag opsiwn o sylwebaeth Saesneg gan Arfon Haines Davies. Bydd y newyddion diweddaraf am yr enillwyr ar gael ar wefan S4C a fydd hefyd yn dangos clipiau ac uchafbwyntiau o berfformiadau'r cystadleuwyr sy'n dod yn gyntaf, ail a thrydydd.\nBBC Cymru - Bydd y newyddion diweddaraf o faes Eisteddfod yr Urdd ym Moncath, gan gynnwys straeon o'r maes, cyfweliadau gydag enillwyr y prif seremonïau a blog cefn llwyfan gan Nia Lloyd Jones ar wefan bbc.co.uk/cymru neu cliciwch yma.\nMae ap newydd wedi ei ddatblygu ar gyfer Eisteddfod yr Urdd 2013 sy'n cynnwys amserlen y cystadlu, canlyniadau a chlipiau, gweithgareddau, map a'r gallu i greu amserlen bersonol ar gyfer yr wythnos.\nEwch i wefan yr Urdd i gael mwy o wybodaeth\nMae S4C yn darlledu yn fyw o'r ŵyl o ddydd Llun 27 Mai i ddydd Sadwrn 1 Mehefin o 10.00am tan 5.30pm gyda rhaglen min nos.\nMae gwasanaeth botwm coch ar gael i'r di-Gymraeg am y tro cyntaf eleni.\nYna, o fore Llun (10.30am-1pm a 2pm-5pm) bydd holl arlwy'r llwyfan yn cael ei gyflwyno gan Hywel Gwynfryn a Rhiannon Lewis wrth iddyn nhw sylwebu'n fyw ar y cystadlaethau. Gallwch ddilyn y cystadlu hwyr nos Iau rhwng 6-8pm a nos Wener rhwng 6.30-9pm.\nBydd Iwan Griffiths sydd yn hannu o'r ardal yn crwydro'r maes, gyda Nia Lloyd Jones gefn llwyfan yn holi'r cystadleuwyr. Bydd Nia'n creu blog dyddiol ar wefan Radio Cymru hefyd.\nMae rhaglen o uchafbwyntiau'r cystadlu ar fore Sul 2 Mehefin am 10.30am.\nNos Fercher mae cyfle i glywed drama fuddugol Eisteddfod Genedlaethol yr Urdd Eryri 2012 ar Radio Cymru. Darlledir addasiad radio o Y Weiren Bigog gan Llyr Titus am 6.30pm.


Hybu gallu T-gelloedd sy'n lladd i ddinistrio canser - Newyddion - Prifysgol Caerdydd\nMae potensial y gall mwy o fathau o ganser gael eu dinistrio gan gelloedd imiwnedd y cleifion eu hunain o ganlyniad i ymchwil newydd gan Brifysgol Caerdydd.\nDaeth i'r amlwg i'r tîm o ymchwilwyr bod cynyddu faint o foleciwlau L-selectin sydd mewn T-gelloedd yn gallu bod o gymorth mawr er mwyn ymladd tiwmorau cadarn.\nMeddai'r Athro Ann Ager, o Sefydliad Ymchwil Imiwnedd Systemau Prifysgol Caerdydd: "Mae'r canlyniadau hyn yn golygu y gellir defnyddio imiwnotherapi i ymladd y rhan fwyaf o ganserau. Mae hyn yn newyddion gwych gan fod y math yma o driniaeth yn fwy penodol ac nid yw'n niweidio celloedd iach."\nHyd yma, dim ond ar gyfer cleifion sydd â mathau penodol o lewcemia y mae imiwnotherapi sy'n rheoli T-gelloedd wedi'i ddefnyddio yn y clinig. Gyda'r cleifion hyn, mae celloedd canser yn symud o amgylch eu gwaed, felly mae celloedd imiwnedd a dargedir gan ganser, megis celloedd CAR-T, yn gallu dod o hyd i'r celloedd canser yn rhwydd ac ymosod arnynt. Mae wedi bod lawer yn anoddach trin tiwmorau cadarn gan fod llif y gwaed sy'n eu cyrraedd yn wan, ac nid yw'r pibellau gwaed sydd ynddynt wedi'u ffurfio'n llawn.\nDywedodd yr Athro Ager: "O wybod bod L-selectin yn foleciwl targedu pwysig i T-gelloedd, sy'n cyfeirio eu symudiad o lif y gwaed i feinweoedd llidus, roeddem eisiau gwybod a fyddai cynyddu L-selectin ar T-gelloedd gwrth-ganser yn golygu bod modd targedu'r canser yn haws, ac yn helpu i'w dinistrio.\n"Cawsom ein synnu gan y canlyniadau. Er bod cynnydd mewn L-selectin wedi gwella gallu T-gelloedd i ymladd tiwmorau cadarn, nid oedd hyn o ganlyniad i dargedu gwell. Gwnaeth y t-gelloedd a addaswyd gyrraedd y canserau cadarn o fewn yr awr gyntaf a pharhau i gasglu o fewn y canserau cadarn am gyfnod o dros wythnos, gan awgrymu bod L-selectin hefyd yn gyfrifol am ysgogi a chadw t-gelloedd gwrth-ganser y tu fewn i ganserau."\nYchwanegodd Dr John Maher o Goleg y Brenin, Llundain: "Mae'r ymchwil hon, sy'n datgelu rôl newydd ar gyfer L selectin ym maes imiwnotherapi canser yn hynod addawol fel modd newydd o wella effeithlonrwydd imiwnotherapïau celloedd T ar gyfer tiwmorau cadarn."\nMae'r gwaith ymchwil 'L-selectin enhanced T cells improve the Efficacy of Cancer Immunotherapy' wedi'i gyhoeddi yn Frontiers in Immunology.\nCafwyd cyllid gan Ymddiriedolaeth Wellcome, y Cyngor Ymchwil Meddygol, Ymchwil Canser y DU ac Ymchwil Iechyd a Gofal Cymru.


Cymru yw’r unig wlad yn y DU i gynyddu buddsoddiad mewnol yn ystod pandemig COVID-19 diolch i gefnogaeth Llywodraeth Cymru | LLYW.CYMRU\nCymru yw’r unig wlad yn y DU i gynyddu buddsoddiad mewnol yn ystod pandemig COVID-19 diolch i gefnogaeth Llywodraeth Cymru\nCymru oedd yr unig wlad yn y DU i weld nifer y prosiectau buddsoddi mewnol yn cynyddu yn ystod y flwyddyn ddiwethaf, gyda bron i 7,000 o swyddi buddsoddiad tramor yn cael eu diogelu diolch i gefnogaeth economaidd uniongyrchol COVID-19 gan Lywodraeth Cymru, yn ôl ffigurau newydd a gyhoeddwyd heddiw.\nMae’r ystadegau, a gyhoeddwyd gan Adran Masnach Ryngwladol Llywodraeth y DU, yn dangos bod Cymru wedi denu 72 o brosiectau buddsoddiad uniongyrchol tramor (FDI) (cynnydd o 16.1% o gymharu â 2019 i 2020).\nDiogelwyd 6,907 o swyddi buddsoddiad tramor yng Nghymru (cynnydd o 1,418.0% o gymharu â 2019 i 2020), diolch i gefnogaeth Llywodraeth Cymru i fusnesau yn ystod pandemig COVID-19, mae hyn yn cynrychioli 41.4% o'r holl swyddi a ddiogelwyd ledled y DU. Cefnogwyd mwy na hanner holl brosiectau Cymru drwy'r Gronfa Cadernid Economaidd. Mae tua £2.5 biliwn ar gael i fusnesau o bob maint ledled Cymru, gan gynnwys £500 miliwn drwy'r Gronfa Cadernid Economaidd i gefnogi eu gweithrediadau. Yn y cyfamser, crëwyd 1,529 o swyddi buddsoddiad tramor newydd yn ystod 2020 i 2021.\nRoedd Llywodraeth Cymru yn chwarae ei rhan ac yn cefnogi busnesau mewn tua 95% o fuddsoddiadau tramor, o gymharu â 75% ar lefel y DU, gyda’r ymyriadau’n cynnwys cymorth ariannol, cynghori cwmnïau ar safleoedd ac eiddo posibl, adnabod sgiliau a thalent, cymorth gydag ymchwil marchnad a gwneud cyflwyniadau i fanciau, rhwydweithiau busnes a'r byd academaidd.\nYn ystod y deuddeg mis diwethaf, mae Cymru wedi denu rhai buddsoddiadau nodedig, gan gynnwys Wockhardt yn Wrecsam, rhan allweddol o strategaeth cyflwyno brechlyn y DU, gan gyhoeddi creu 40 o swyddi newydd.\nWrth groesawu’r ffigurau, dywedodd Gweinidog yr Economi, Vaughan Gething:\n“Mae’r ystadegau sydd wedi’u cyhoeddi heddiw’n dangos mai Cymru oedd yr unig wlad yn y DU i ddenu mwy o brosiectau buddsoddi mewnol yn 2020 i 2021 o gymharu â 2019 i 2020, gyda nifer y prosiectau’n gostwng ledled y DU. Mae hyn yn arbennig o nodedig yng nghyd-destun yr heriau sydd wedi’u creu wrth i ni adael yr UE ac effaith pandemig COVID-19 ar ein heconomi.\n“Mae'r flwyddyn ddiwethaf wedi bod yn flwyddyn ddigynsail. Mae busnesau ledled Cymru, y DU ac yn fyd-eang wedi wynebu heriau enfawr wrth ddelio ag effeithiau COVID-19. Dyma pam mae Llywodraeth Cymru wedi sicrhau bod £2.5 biliwn ar gael i gefnogi busnesau ledled Cymru yn ystod pandemig Covid, a oedd y tu hwnt i'r hyn a ddarparwyd gan Lywodraeth y DU. Mae hyn wedi helpu i sicrhau ein bod wedi cadw llawer o brosiectau buddsoddi mewnol hanfodol a allai fod wedi gadael fel arall, sydd wedi helpu i ddiogelu bron i 7,000 o swyddi buddsoddiad tramor.\n“Yn ehangach, mae ein pecyn cymorth busnes wedi helpu i ddiogelu mwy na 160,000 o swyddi yma yng Nghymru ers dechrau’r pandemig, sy’n dangos yn glir agwedd ragweithiol Llywodraeth Cymru tuag at ôl-ofal a’r amgylchedd busnes cefnogol sy’n bodoli yma. Rwy'n hyderus y bydd y gefnogaeth a ddarparwyd gennym yn ystod y pandemig yn annog ailfuddsoddi ac yn helpu i ddiogelu dyfodol tymor hir buddsoddwyr tramor yng Nghymru.\nO'r 72 o brosiectau a ddenwyd i Gymru, daeth 27 o'r UE (37.5%) a 45 o ffynonellau y tu allan i'r UE (62.5%). Cyfrannwr mwyaf yr UE oedd yr Almaen (6 buddsoddiad) a'r cyfrannwr mwyaf y tu allan i'r UE oedd UDA (19 buddsoddiad).\nWrth gymharu, mae'r canlyniadau'n dangos bod y DU wedi sicrhau cyfanswm o 1,538 o fuddsoddiadau gan gwmnïau tramor yn ystod y flwyddyn ariannol ddiwethaf - gostyngiad o 17.0% o gymharu â'r flwyddyn flaenorol. Yr unig ranbarth arall yn y DU i brofi cynnydd mewn prosiectau yw De Orllewin Lloegr.\nDenodd Cymru 4.7% o holl brosiectau'r DU - cynnydd o 3.6% yn 2019 i 2020.


Tirlithriad Cwmduad: enwi dyn fu farw – Golwg360\n14 Hydref 2018 am 16:34 Diweddarwyd 15 Hydref 2018 am 00:18\nMae Heddlu Dyfed-Powys wedi cyhoeddi enw’r dyn fu farw yn dilyn tirlithriad yng Nghwmduad yn Sir Gâr.\nRoedd Corey Thomas Sharpling yn 21 oed ac yn dod o Gastellnewydd Emlyn.\nDywedodd ei deulu eu bod yn “torri eu calonnau”, gan dalu teyrnged i’w “ffraethineb a’i ffyddlondeb”.\nMaen nhw wedi diolch i’r gymuned am eu cefnogaeth, ac i gydweithwyr ym Mhrifysgol Cymru Y Drindod Dewi Sant. Mae ymchwiliad ar y gweill.\nPensiynwr yn cael carchar am gam-drin a thwyllo menywod


Adneuon a chodi arian ar 1xbet - Cazinou - 1bwci-lein xbet\n1xbet am 1xbet pensiwn yn syndod holl chwaraewyr sydd am wneud adneuon neu godi arian o frand hwn o gamblo ar-lein. Os oes tan yn rhaid i bwci ar-lein nawr eraill 20 opsiynau talu, Rydym yn dweud bod cyfartaledd o dros 100 y posibilrwydd i dynnu neu adneuo arian ar eich cyfrif. 1xbet\nFel y gwyddoch, 1xbet yn gwmni hapchwarae yn Rwsia oedd yn mynd i mewn i'r farchnad ers 2007. Yn ddiweddar profiadol cyfres o newidiadau mewnol o fewn ei sefydliad ac ers hynny mae ei gyfran o'r farchnad wedi tyfu'n gyflym ar draws y byd.\nEu polisïau yn cael eu marchnata yn eithaf ymosodol, eu presenoldeb mewn mwy nag 80% gwlad. Cwmpasu nifer o wledydd fel y cyfryw yn ofynnol i'r rhyngwyneb i gael ei haddasu i fod llawer ohonynt, ond yn fwy pwysig yw amseriad y dulliau talu a dderbynnir ar gyfer adneuon a chodi arian.\nPori'r at y taliad, byddwch yn gweld eich bod yn gallu adneuo 218 ffyrdd a diddorol 103. Oherwydd hyn yr wyf wedi sôn sawl gwaith uchod. Nifer o lwybrau yn dod o nifer fawr o wledydd lle y mae ar hyn o bryd 1xbet.\ncofrestru 1xbet – bonws 130 – EUR\nSut i gyflwyno i 1xbet\nDrwy gyrchu awydd adran taliad i wneud blaendal, Yn y cam cyntaf yn cael ei blocio, gweld llawer o ddulliau talu sydd ar gael i ariannu eich cyfrif. Mae'n bosib i bawb 218 Maent yn cael eu dosbarthu a'u trefnu fel nad ydynt yn caniatáu i chi ddewis y anghywir.\nllawer iawn, rydym yn cofnodi'r prif ddull llongau, gan ganiatáu pob unigolyn i ddysgu pob dull yn fanwl. Dyma'r prif ffyrdd i adneuo yn 1xbet:\ncerdyn credyd – 7\nwaled electronig – 40\nTalu eich ffôn symudol – 31\narian parod – 7\nsystem dalu – 10\nterfynell Hunan-wasanaeth – 18\nsiopau symudol a throsglwyddo arian – 1\nbancio ar y rhyngrwyd – 47\ncerdyn rhagdaledig – 7\nBanca Symudol – 1\ndrosglwyddiad banc – 30\namcanion y gêm – 1\nE-daleb – 4\nMae'r rhain i gyd yn ddewisiadau sylfaenol y gallwch adneuo i mewn i'ch cyfrif. betio ar-lein cyn gwneud blaendal. Awgrymwn i chi weld yr isafswm ac / Uchafswm y dyddodiad neu, a chomisiynu, os oes, ac mae'r amser prosesu o ychydig i sawl diwrnod.\nTynnu'n ôl o 1xbet\nTynnu yn unig yn bresennol 103 ac y mae wedi'i strwythuro, ac felly yn hawdd cael eu gwneud categoreiddio. Cyn dewis dull o dynnu'n ôl, dylech fynd i weld y terfyn tynnu allan ar gyfer pob un a yw'n cael ei briodoli neu'n rhad ac am ddim, ond cofiwch fod yr amser prosesu o 15 munud i sawl diwrnod, Yn dibynnu ar y dull a ddewisir.\nY prif bosibiliadau o dynnu'n ôl fel a ganlyn:\ncerdyn credyd – 5\nwaled electronig – 17\nTalu eich ffôn symudol – 24\narian parod – 1\nsystem dalu – 3\nbancio ar y rhyngrwyd – 6\ncerdyn rhagdaledig – 3\ndrosglwyddiad banc – 27\nE-daleb – 2\nPa bynnag ddull talu a ddewiswch, mae'n well i ddewis cymaint o opsiynau ag sy'n bosibl i leihau'r amser sydd ei angen ar gyfer trafodion prosesu.\nAdneuon a chodi arian: taliad 1xbet dull\nNawr ein bod wedi egluro croeso bonws am 1xbet 1xbet a ran mynediad, mae'n well i cofnodi'r dull gweithredwr derbyn i wneud adneuon a chodi arian. Mae canllaw bron cyflawn ar gael ar wefan y gweithredydd i helpu i ddeall sut i wneud 1xbet blaendal. Serch hynny, dyma restr o ffyrdd i ail-lenwi eich cyfrif. gêm:\ncerdyn credyd neu gerdyn rhagdaledig\n1xbet cerdyn Llwytho\nO ran codi arian o'ch cyfrif 1Xbet, gallwch ddefnyddio un bwci ar-lein rhwng dulliau canlynol:\nTrosglwyddo Post Post\nGall arian o incwm ac ad-daliadau yn cael eu tynnu'n ôl, hawdd adnabod o dan y pennawd “hacio pensionat”. felly, Gall dynnu taliadau bonws betio 1xbet, a Poker, gemau, Casino a bydd Bingo yn cael eu heithrio.\nCwestiynau Cyffredin 1xbet croeso bonws\nFaint o bonysau ar gael 1xbet?\nweithredwr y safle, Rheolau adran, mae 3 mathau o 1xbet bonws:\nbonws arian parod 1xbet (gredydu'n uniongyrchol i gyfrif na ellir ei dynnu'n ôl)\nBonws 1xbet blaengar (ar gael yn unig ar gyfer gemau o sgil ac ar gael yn unig ar gyfer llwyfan sengl ar yr un pryd: Poker a Casino)\n1xbet Bonws Bonws (Gellir ei ddefnyddio yn unig o fewn y casino a byth gydag arian go iawn)\nBeth a olygir gan “datgloi 1xbet bonws”?\nMae pob dosbarth yn cynnwys set o reolau i gael eu parchu fel 1xbet ddod yn fonws go iawn. felly, 1xbet Bonws cael ei dalu chwaraewyr yn aml, ond ni ellir ei ddefnyddio ar unwaith, oherwydd ei fod wedi agor. enghraifft: Mae'n rhaid i chi chwarae o leiaf 2 Amseroedd 1x y swm bonws sydd ar gael yn eich chwaraewr.\nBle alla i weld bonws 1xbet fy mod wedi cael?\nCael gafael ar eich cyfrif. chwarae ar-lein gyda enw defnyddiwr a chyfrinair, gallwch ddod o hyd yr holl wybodaeth “fy”. Yn ogystal â gwybodaeth am 1xbet bonws, yn dangos y swm sydd ar gael i gydbwysedd tynnu tynnu a'r holl wybodaeth sy'n berthnasol i'ch cyfrif.\nMae godau cwpon ar gael i dderbyn taliadau bonws croeso 1xbet?\ny, gweithredwyr yn cynnig rhai godau cwpon y gellir eu defnyddio gan ddefnyddwyr i gael mynediad at groesawu cynigion.


Triwantiaeth: Rhieni i dderbyn dirwyon - BBC Cymru Fyw\nImage caption Mae Leighton Andrews eisiau lleihai cyfradd triwantiaeth\nGallai rhieni plant sy'n colli ysgol yn gyson oherwydd triwantiaeth wynebu dirwyon o hyd at £120 yn ôl cynlluniau llywodraeth Cymru.\nBydd y mesurau newydd yn dod i rym ym mis Medi pan fydd rhieni sy'n methu ag atal eu plentyn rhag colli gwersi yn derbyn dirwy o £60.\nOs nad yw'r ddirwy'n cael ei thalu o fewn pedair wythnos bydd yn dyblu i £120.\nGallai rhieni sy'n gwrthod talu gael eu herlyn yn y llysoedd.\nDywedodd y Gweinidog Addysg Leighton Andrews fod "cytundeb cyffredinol" ynglŷn â'i gynigion yn dilyn ymgynghoriad.\n"Mae'r system hysbysiadau cosb yn opsiwn ychwanegol y bydd modd ei gynnwys yn y strategaethau ymyrryd a fabwysiedir gan yr awdurdodau lleol er mwyn mynd i'r afael ag achosion lle nad yw colli'r ysgol yn arfer sydd wedi ymwreiddio i'r un graddau," meddai Mr Andrews.\nRoedd y gyfradd driwantiaeth yng Nghymru yn 1.4% ar gyfartaledd yn y flwyddyn 2011/12 ond roedd graddfeydd naw awdurdod addysg lleol yn uwch.\nCaerdydd oedd a'r gyfradd driwantiaeth uchaf - 2.7%.\nEr bod y gyfradd wedi bod yn gostwng yng Nghymru ers 2005/06 mae gweinidogion o'r farn fod angen gweithredu i geisio'i gostwng ymhellach.\nYn ôl y llywodraeth, nid oes disgwyl i neb gael eu dirwyo yn ystod misoedd cyntaf y drefn newydd.\nMae athrawon yr NUT Cymru wedi dweud eu bod nhw'n siomedig gyda'r penderfyniad.\nDywedodd eu swyddog polisi Owen Hathaway: "Ry'n ni'n gwybod bod triwantiaeth yn broblem mewn ysgolion.\n"Ond mae'r sefyllfa eisoes yn gwella. Mae'r ffigyrau diweddaraf yn dangos y lefelau uchaf erioed o bresenoldeb yn y sector ysgolion cynradd a gwelliant sylweddol mewn ysgolion uwchradd.\n"Mae'r undeb yn poeni y gallai cyflwyno dirwyon gael effaith wrthgynhyrchiol a tanseilio'r gwaith da sy'n cael ei wneud."\nMae'r tair gwrthblaid yn y Cynulliad wedi beirniadu'r gweinidog am benderfynu cyflwyno dirwyon.\nDywedodd llefarydd addysg y Ceidwadwyr Angela Burns: "Dyma enghraifft o'r Blaid Lafur ddiog yn rhoi eu hwyau i gyd mewn basged o gosbi - ar draul cefnogaeth a chyswllt.\n"Mae perygl y bydd y dirwyon yma'n taro'r bobl fregus galetaf ac yn anwybyddu'r rhesymau go iawn sydd y tu ôl i driwantiaeth.\n"Rwy'n ofni y bydd dirwyon yn pentyrru tra bydd ymddygiad yn parhau i fod yr un fath."\nDywedodd llefarydd addysg Plaid Cymru Simon Thomas: "Cam yn ôl yw cyflwyno hysbysiadau cosb benodol. Nid ydynt wedi gweithio pan gyflwynwyd hwy yn Lloegr. Mae angen i'r Gweinidog Addysg ddweud lle'r aiff unrhyw arian a godir."\n"Buasai llywodraeth Plaid Cymru yn defnyddio dulliau megis swyddogion cyswllt rhwng y cartref a'r ysgol i fynd i'r afael ag absenoldeb, fel bod polisïau yn cefnogi disgyblion a'u teuluoedd, yn hytrach na'u cosbi trwy eu dirwyo. Mae cydberthynas rhwng ardaloedd o amddifadedd uchel a lefelau uchel o absenoldeb."\nRoedd llefarydd addysg y Democratiaid Rhyddfrydol hefyd yn credu y dylai'r llywodraeth fynd i'r afael a'r rhesymau dros driwantiaeth.\n"Dwi'n meddwl y bod hwn yn ymateb anghymesur i'r broblem a bod angen atebion mwy creadigol na system ddirwy," meddai Aled Roberts.\nTriwantiaeth: Cynnydd o 700%\nTriwantiaeth: Llywodraeth dan y lach\nAbsennol heb ganiatâd


Datganiad Ysgrifenedig - Perfformiad y Gwasanaeth Ambiwlans\nHafan > Amdanom ni > Cabinet a Gweinidogion > Datganiadau'r Cabinet > Datganiad Ysgrifenedig - Perfformiad y Gwasanaeth Ambiwlans Datganiad Ysgrifenedig - Perfformiad y Gwasanaeth Ambiwlans\nDiweddarwyd 17 Mai 2012\nMae gofyn bod gennych y feddalwedd gywir i weld gwybodaeth benodol ar y wefan hon. Mae'r dudalen hon yn cynnig cysylltiadau i raglenni gweld a darllen sydd ar gael am ddim.\tLesley Griffiths, Gweinidog dros Iechyd a Gwasanaethau Cymdeithasol\nYn dilyn trafodaeth yn y Cyfarfod Llawn ar 25 Ebrill parthed amseroedd ymateb ambiwlans, rhoddais ymrwymiad y byddwn yn gwneud Datganiad Ysgrifenedig ar berfformiad Ymddiriedolaeth GIG Gwasanaethau Ambiwlans Cymru yn erbyn y ddwy safon amser ymateb dros y deuddeng mis diwethaf. Bydd Aelodau’n gwybod bod dau darged yn gymwys i’r Ymddiriedolaeth:\n65% o’r holl alwadau yn y categori ‘lle mae bywyd yn y fantol’ i gael ymateb brys o fewn 8 munud ar sail Cymru gyfan; a\n60% o’r holl alwadau yn y categori ‘lle mae bywyd yn y fantol’ i gael ymateb o fewn 8 munud ar sail Awdurdod Unedol.\nRwyf i’n falch i nodi bod y perfformiad o ran amser ymateb wedi gwella’n sylweddol yn ddiweddar. Cyflwawnyd y targed 65% Cymru gyfan gan yr Ymddiriedolaeth yn ystod deg o’r deuddeng mis diwethaf a dim ond o drwch blewyn y methwyd y targed ym mis Rhagfyr 2011 (64.7%) a mis Chwefror 2012 (63.2%) yn ystod y cyfnod hwnnw.\nY perfformiad yn ystod mis Rhagfyr 2011 oedd yr uchaf a gyflawnwyd erioed mewn unrhyw fis Rhagfyr blaenorol ac mae’n nodedig oherwydd y cynnydd sylweddol yn y nifer o alwadau lle’r oedd bywyd yn y fantol yn ystod y mis hwnnw. Hefyd ym misoedd Mai, Gorffennaf ac Awst 2011 cyflawnodd yr Ymddiriedolaeth ei pherfformiad uchaf yn erbyn y safon genedlaethol ers i honno gael ei chyflwyno (71.2%).\nMae’n bwysig nodi bod yr Ymddiriedolaeth hefyd wedi gwella lefelau perfformiad mewn nifer o ardaloedd Awdurdod Unedol a gafodd drafferth yn flaenorol i gyflawni’r safon tegwch o 60%. Rwyf i’n falch i weld bod gwelliannau wedi’u cyflawni yn Sir Fynwy a Sir Benfro lle mae’r safon o 60% yn cael ei chyflawni’n gyson.\nRwyf i’n cydnabod bod angen gwella perfformiad amseroedd ymateb yn ardaloedd Rhondda Cynon Taf, Torfaen a Phowys yn nhermau cysondeb. Fodd bynnag bydd Aelodau’n gwybod am y set unigryw o heriau a wynebir gan yr Ymddiriedolaeth wrth ddarparu ymateb 8 munud yn y tair ardal hyn. Mae’r Ymddiriedolaeth yn ymdrechu i wella perfformiad yn yr ardaloedd hyn. Mae cyflwyno Pennaeth Cyflenwi Gwasanaeth ym mhob Bwrdd Iechyd, yn ogystal â chyflwyno llwybrau gofal amgen, wedi’u bwriadu i wella’r modd y caiff gwasanaethau eu cyflenwi yn yr ardaloedd hyn yn ogystal â’r holl ardaloedd eraill yng Nghymru. Mae’r gwelliannau yn yr amseroedd ymateb dros y deuddeng mis diwethaf yn tystio i waith caled, ymroddiad ac ymrwymiad y staff gweithrediadol a rheoli yn Ymddiriedolaeth GIG Gwasanaethau Ambiwlans Cymru. Caiff y gwaith caled hwn ei gefnogi gan ymagwedd strategol flaengar sydd wedi gweld cyflwyno model ymateb clinigol â’r nod o ddarparu’r gwasanaeth iawn gyda’r gofal iawn, yn y lle iawn ar yr amser iawn a chyda’r sgiliau iawn. Bydd y cyfeiriad strategol hwn yn arwain at newid yn narpariaeth y gwasanaeth ambiwlans o fod yn wasanaeth trafnidiaeth i fod yn ddarparwr gofal iechyd o ansawdd uchel.\nRwyf i’n disgwyl i’r Ymddiriedolaeth barhau’n gyson i gyflawni’n uwch na’r safon o 65% yn genedlaethol a gweithio at gyflawni 70% ar sail fisol dreigl eleni.\nRwyf i hefyd yn disgwyl gweld pwyslais cynyddol ar gyflawni a chadw at y safon tegwch o 60% ar draws yr holl ardaloedd Awdurdod Unedol, a darparu gwasanaethau ambiwlans teg i’r holl gleifion yng Nghymru. Bydd Llywodraeth Cymru yn parhau i gefnogi’r Ymddiriedolaeth wrth iddi gyflenwi ei rhaglen wella a’i hamcan cyffredinol sef darparu gofal clinigol o’r ansawdd uchaf i gleifion y mae angen ymateb ambiwlans arnynt.\nDatganiad Ysgrifenedig - Perfformiad y Gwasanaeth Ambiwlans (187Kb)


Fe enillodd Charlie Ysgoloriaeth yr Eisteddfod yn Eisteddfod yr Urdd Meirionnydd y llynedd ac mae wedi ennill cystadlaethau cyfansoddi i’w oedran yn yr Urdd dros y tair blynedd diwethaf. Mae Charlie a’i frawd yn bwriadu perfformio un o’i gyfansoddiadau yn yr Eisteddfod yr wythnos hon.\nMae Charlie yn astudio gyda’r feiolinydd o fri Rodney Friend, ac ar hyn o bryd mae’n defnyddio feiolin bwysig Eidalaidd a wnaed gan Guadagini, sydd wedi’i benthyg iddo gan gymwynaswr hael trwy gwmni J and Arthur Beare.\nYn ystod haf 2014, fe lwyddodd Charlie i basio arholiad Cerddoriaeth Lefel ‘A’ a hynny tair blynedd yn gynt na’r arfer.\nYn ôl beirniaid cystadleuaeth Y Fedal Gyfansoddi, Jeffrey Howard ac Osian Llŷr Rowlands, mae Charlie yn “gyfansoddwr aeddfed iawn sy’n ymwybodol ac yn deall ei offerynnau – cyfansoddwr sydd â dyfodol llewyrchus iawn.”\nFe gyfansoddodd Charlie ei ddarn buddugol, Ffantasia yn F, ar gyfer y ffidl, fiola, soddgrwth a’r piano.\nYchwanegodd Jeffrey Howard, “Mae Charlie yn ysgrifennu'n broffesiynol - roedd y gosodiad o safon uchel ac mae'r sylw at fanylion deinamig, cyfarwyddiadau i'r bwa a manylion eraill yn ardderchog. Mae'r llinellau mynegiant yn delynegol ac yn gweithio'n ddi-dor rhwng offeryn ac offeryn.”


Dathlu Cydweithrediad Tiriogaethol Ewropeaidd: Pedair ffin, pedair problem, pedwar datrysiad - Gohebydd yr UE\nDathlu Cydweithio Tiriogaethol Ewropeaidd: Pedair borderi, pedwar problemau, pedwar atebion\nBydd yr heriau penodol sy'n wynebu'r traean o ddinasyddion yr UE sy'n byw ac yn gweithio yn rhanbarthau ffiniau Ewrop yn cael eu hamlygu mewn digwyddiad sy'n ceisio dangos sut mae Polisi Rhanbarthol yr UE yn helpu pobl leol i ddod o hyd i atebion trwy Gydweithrediad Tiriogaethol Ewropeaidd.\nCefnogwyd mwy nag 8,000 o brosiectau ETC yn rhanbarthau Ewrop rhwng 2007-2013 - yn aelodau’r UE ac yn aelod-wladwriaethau fel ei gilydd. Mae'r mwyafrif o'r rhain wedi'u canoli o amgylch 60 ffin fewnol yr UE a'r dinasyddion sy'n byw yno. Yn gymharol fach o ran eu cyllideb, mae gan y prosiectau lawer o ganlyniadau pendant: cael gwared ar rwystrau i well diogelwch, trafnidiaeth, addysg, ynni, gofal iechyd, hyfforddiant a chreu swyddi.\n19-20 Mai bydd y cyfarfod blynyddol ym Mrwsel o Awdurdodau Rheoli'r Rhaglenni Cydweithrediad Tiriogaethol Ewropeaidd (ETC) sy'n monitro'r prosiectau hyn. Bydd unigolion sydd wedi elwa o bedwar prosiect rhanbarthol trawsffiniol blaenllaw wedi ymuno â nhw ac wedi cymryd rhan ynddynt. Gan deithio, o wahanol rannau o'r UE, bydd y meddygon hyn, yr heddlu, crefftwyr a myfyrwyr yn ymuno â chynrychiolwyr rhanbarthau'r ffin, gan gynnwys y Cymdeithas Rhanbarthau Ffiniau Ewrop, i rannu eu profiadau o sut mae prosiectau trawsffiniol yr UE wedi helpu i fynd i'r afael â heriau o ddraenio'r ymennydd, diogelwch, iechyd, diweithdra a diffyg cymwysterau addysgol.\nWrth ddathlu ei ben-blwydd yn 25 y flwyddyn nesaf, mae Cydweithrediad Tiriogaethol Ewropeaidd, a elwir hefyd yn Interreg, wedi dod yn gonglfaen bwysig i Bolisi Rhanbarthol Ewrop.\nDywedodd Comisiynydd Polisi Rhanbarthol yr UE, Johannes Hahn: "Mae cydweithredu tiriogaethol wrth wraidd y ddelfryd Ewropeaidd. Mae'r mathau hyn o brosiectau yn dangos Ewrop ar waith, nid yn unig rhwng llywodraethau ond yn cydweithredu ar y lefel fwyaf lleol. Dylem ddwyn hyn mewn cof wrth i ni baratoi i bleidleisio yn yr etholiadau Ewropeaidd. Mae hon yn enghraifft bendant o'r hyn y mae Ewrop yn ei wneud i'w dinasyddion - p'un ai ym maes iechyd, diogelwch, addysg neu warchod ein traddodiadau a'n diwylliant. Mae cydweithredu tiriogaethol Ewropeaidd yn ymwneud â adeiladu ymddiriedaeth, weithiau rhwng cymdogion a oedd unwaith yn elynion, dod â phobl ynghyd yn eu bywydau beunyddiol a sicrhau bod problemau a rennir yn cael eu datrys gyda'i gilydd.\nYchwanegodd: "Elfen bwysig arall o'r prosiectau hyn fu'r rhan y maent wedi'i chwarae wrth integreiddio Aelod-wladwriaethau mwy newydd yr UE. Gan fod ffiniau allanol yr UE yn esblygu'n gyson, mae cydweithredu â'r gwledydd cyfagos y tu allan i'r UE wedi chwarae ac yn parhau i chwarae rhan hanfodol yn y broses ehangu a chreu cysylltiadau cryfach ar gyfer integreiddio pellach, megis gyda'r Balcanau. "\nAr gyfer 2014-2020, mae bron i € 10 biliwn yn cael ei ddyrannu i Gydweithrediad Tiriogaethol Ewropeaidd a bydd oddeutu € 6.6 biliwn ohono'n mynd i ranbarthau trawsffiniol. Er bod rhaglenni Interreg wedi creu canlyniadau sylweddol dros y blynyddoedd, bydd y cyfnod newydd yn ei gwneud yn ofynnol i bob un o'r 91 rhaglen ganolbwyntio mwy o ran canlyniadau a blaenoriaethau, yn unol â Pholisi Cydlyniant newydd diwygiedig yr UE. Dylai hyn sicrhau'r effaith fwyaf a defnydd hyd yn oed yn fwy effeithiol o'r buddsoddiadau.\nYn y cyfarfod hwn ym mis Mai 19-20, bydd cystadleuaeth fideo 'Border issues, Border fuasglaidhean' yn cael ei lansio i dynnu sylw at ganlyniadau a buddion cydweithredu rhanbarthol. Cyhoeddir yr enillwyr yn ystod y Diwrnodau Cydweithrediad Ewropeaidd ganol mis Medi ym Milan (yr Eidal). Bydd cyfranogwyr y prosiect a chynrychiolwyr lleol hefyd ar gael i siarad â newyddiadurwyr yn ystod y digwyddiad.\nY pedwar prosiect a gyflwynwyd\nY prosiect 'Prifysgol Rhanbarth Fwyaf' - BE / DE / FR / LUX\nTra bod gwariant cyhoeddus mewn addysg uwch yn cael ei dorri mewn llawer o aelod-wladwriaethau, ymunodd chwe phrifysgol (Universität des Saarlandes, Université de Liège, Université du Luxembourg, Technische Universität Kaiserslautern, Universität Trier, Université de Lorraine) o bedair gwlad gyfagos i gynnal rhagoriaeth mewn safonau academaidd ac ymchwil ar gyfer eu mwy na 125,000 o fyfyrwyr a 6,500 o ymchwilwyr a darlithwyr. Mae'r cydweithrediad hwn wedi cynyddu symudedd trawsffiniol gan gysylltu myfyrwyr ac ymchwilwyr, a bydd yn datblygu'r Rhanbarth Fwyaf ymhellach i fod yn sbardun o dwf economaidd.\nY prosiect 'De-mine' - HU / HR\nDatgelwyd mwyngloddiau tir a oedd yn peryglu bywyd ar hyd ffin Croatia-Hwngari yn ystod gwrthdaro’r 1990au yn hen Iwgoslafia yn 2011. Cyhoeddodd awdurdodau Hwngari fod rhywfaint o ardal y ffin yn safle perygl oddi ar y ffin. Mae cronfeydd yr UE wedi helpu i gael gwared ar y pyllau glo sy'n amddiffyn y boblogaeth a chlirio'r ffordd i lawer o ardaloedd cadwraeth trawsffiniol 'Natura2000' gan hybu twristiaeth gynaliadwy. Mae'r prosiect yn rhan o Strategaeth yr UE ar gyfer Rhanbarth Danube (EUSDR).\nProsiect 'Telediag' - RO / SR\nGyda chefnogaeth buddsoddiadau’r UE, mae sefydliadau iechyd yn Rwmania a Serbia bellach ymhlith prif ganolfannau meddygol telefeddygaeth ledled y byd. Mae'r prosiect yn cynnwys rhannu system telefeddygaeth unigryw, gan ganiatáu i'w meddygon ddefnyddio technolegau e-wybodaeth arloesol i ddarparu gofal iechyd pellter hir i gleifion. Mae hyn wedi lleihau costau meddygol, wedi darparu ar gyfer diagnosteg well, cyflymach a mwy diogel, gyda gwelliant gwirioneddol mewn gwasanaethau gofal iechyd ar y ffin rhwng Rwmania a Serbeg.\nProsiectau 'Academi Crefftau' - SI / HU\nFe wnaeth bygythiad i'r traddodiad crefftau hirsefydlog yn y rhan hon o Slofenia a Hwngari ysgogi'r prosiect hwn. Roedd llai o bobl yn dilyn hyfforddiant proffesiynol, gan orfodi rhai ysgolion celf a chrefft i gau. Mae'r prosiect "Academi Crefftau" wedi helpu i wyrdroi'r creu cyfleoedd newydd i bobl ifanc a diogelu'r dreftadaeth ddiwylliannol hon. Cymerodd tua 1,000 o entrepreneuriaid ran yn y prosiect hwn.\nMae Cydweithrediad Tiriogaethol Ewropeaidd yn un o amcanion craidd Polisi Rhanbarthol yr UE. Anogir rhanbarthau a dinasoedd Ewropeaidd i weithio gyda'i gilydd a dysgu oddi wrth ei gilydd trwy raglenni, prosiectau a rhwydweithiau ar y cyd. Y prif fathau o raglen gydweithredu yw:\nrhaglenni cydweithredu trawsffiniol ar hyd ffiniau mewnol yr UE;\nrhaglenni cydweithredu trawswladol yn cwmpasu meysydd cydweithredu mwy, er enghraifft trwy strategaethau macro-ranbarthol Danube a Môr Baltig, a;\nrhaglenni cydweithredu rhyngranbarthol darparu fframwaith ar gyfer cyfnewid profiad rhwng cyrff rhanbarthol a lleol ledled Ewrop.\nDigwyddiad rhaglen 19 Mai\nCydweithrediad Tiriogaethol Ewropeaidd\nEnghreifftiau o brosiectau trawsffiniol\nGwefan y Comisiynydd Hahn, Twitter: @JHahnEU\nPynciau cysylltiedig:Cymdeithas Rhanbarthau Ffiniau Ewropgwell diogelwchaddysgynniCydweithrediad Tiriogaethol Ewropeaiddcynnwyspedair ffinpedair problempedwar datrysiadllawn-ddelweddgofal iechydcreu swyddihyfforddianttrafnidiaeth\nasesu technoleg iechyd fforddiadwy yn Taiwan: Model ar gyfer gwledydd incwm canolig


Llyfrgell Owen Phrasebank - anhygoel\nY mae yr amrywiaeth o ffyn sydd ganddo yn anhygoel.\nMae'n anhygoel fod dyn yn medru crwydro fel hyn i oes arall heb i neb wybod ei fod yno...\nDoedd Mam ddim wedi rhoi cynnig ar yr un o'r triciau yma ers blynyddoedd lawer, ond fel ei hacen Saesneg anhygoel o posh, doedd wybod pryd y gallen nhw fod yn ddefnyddiol.\nPedair awr yn ddiweddarach mae'r ysbryd yn well gyda brwdfrydedd anhygoel Cura wedi cyffwrdd pawb.\n'Roedd y peth yn anhygoel imi.\nMae doniau anhygoel da nhw.\nDwi 'di gweld cymaint o anifeiliaid anhygoel.\nPrin y gallai dim byd fod yn fwy ysgeler na gwrthod graslonrwydd anhygoel Duw.


Agenda for Panel yr Aelodau o ran Apeliadau Cludiant o'r Cartref i'r Ysgol. on Dydd Iau, 12fed Mawrth, 2020, 10.15 yb\nDydd Iau, 12fed Mawrth, 2020 10.15 yb\nBlaenddalen Agenda PDF 275 KB Gweld Agenda fel HTML\nPecyn adroddiadau'r agenda PDF 290 KB\nCofnodion wedi eu hargraffu PDF 98 KB Gweld Cofnodion fel HTML\nDerbyniwyd ymddiheuriadau am absenoldeb gan y Cynghorwyr. E. Dole a D. Jones.\nI YSTYRIED APÊL GAN YMGEISYDD J.S. YN ERBYN PENDERFYNIAD YR AWDURDOD SEF PEIDIO Â DARPARU CLUDIANT AM DDIM I'R YSGOL\nCroesawodd y Cadeirydd swyddogion o wasanaethau'r Gyfraith, yr Amgylchedd ac Addysg a Gwasanaethau Plant i'r cyfarfod. Bu'r Pwyllgor yn ystyried sylwadau ysgrifenedig yr apelydd mewn perthynas â phenderfyniad Panel Adolygu Cam 1 i wrthod cludiant am ddim i J.S. i'r ysgol gan nad yr ysgol honno oedd yr un agosaf nac ychwaith ysgol ddynodedig yr Awdurdod Addysg Lleol ar gyfer cyfeiriad y cartref, ac nad oedd felly'n cydymffurfio â'r meini prawf ym mholisi'r Cyngor ar gyfer rhoi cymorth.\nPENDERFYNWYD YN UNFRYDOL, yn unol â Pholisi'r Awdurdod ar gyfer Cludiant o'r Cartref i'r Ysgol, wrthod yr apêl oherwydd nad oedd J.S. yn mynychu'r ysgol agosaf nac ysgol ddynodedig yr Awdurdod Addysg Lleol ar gyfer cyfeiriad y cartref, a hynny oherwydd dewis y rhieni.


Ymgyrchwyr yn cyhuddo Comisiynydd o “dro pedol anghredadwy” Wrecsam – Golwg360\nYmgyrchwyr yn cyhuddo Comisiynydd o “dro pedol anghredadwy” Wrecsam\n5 Tachwedd 2019 am 11:23 Diweddarwyd 7 Tachwedd 2019 am 07:21\nAled Roberts, Comsiynydd y Gymraeg\nMae Cymdeithas yr Iaith yn honni bod ‘tro pedol’ Comisiynydd y Gymraeg i beidio â dirwyo Cyngor Wrecsam yn “gwanhau’r system o warchod hawliau iaith”.\nMewn adroddiad ar Fedi 23, nododd y Comisiynydd fod methiant y Cyngor i ddarparu gohebiaeth trethi yn gywir yn y Gymraeg yn effeithio yn negyddol ar drigolion y sir, trwy ddweud “fod [y Cyngor] wedi methu â chydymffurfio â safon 6, byddaf yn gosod cosb sifil”.\nYn ddiweddarach, dywedodd Swyddfa’r Comisiynydd taw ‘camgymeriad’ oedd y sôn gwreiddiol am osod cosb sifil.\nOnd mae Cymdeithas yr Iaith Gymraeg yn honni mai enghraifft o’r Comisiynydd newydd yn ceisio gwanhau’r system o warchod hawliau iaith yw’r ‘tro pedol’ hwn ynghylch cosbi’r Cyngor.\n“Mae’n destun pryder mawr bod llai a llai o gwynion yn destunau ymchwiliad statudol,” meddai Bethan Ruth Roberts, Cadeirydd y Gymdeithas\n“Mae gwrthod agor ymchwiliadau i gymaint o gwynion yn gwanhau ein hawliau iaith.\n“Heb ymchwiliadau i gwynion, does dim modd gorfodi unrhyw newid i bolisi neu arferion sefydliad. Felly, drwy ymddwyn fel hyn, bydd cyrff yn cael y neges ei bod yn iawn iddyn nhw anwybyddu’r gyfraith.”\nYmateb swyddfa Comisiynydd y Gymraeg\n““Ni chafodd y bwriad o osod cosb sifil ei argymell na’i drafod gyda’r Comisiynydd wrth gyflwyno’r adroddiad arfaethedig iddo ei ystyried.\n“Fel eglurwyd wrth yr achwynydd mewn llythyr… camgymeriad gweinyddol oedd cynnwys cymal am gosb sifil mewn un rhan o’r adroddiad.\n“Mae’n ddrwg gennym am y camgymeriad gweinyddol hwn; a byddwn yn cymryd camau i sicrhau na fydd yn digwydd eto. Gwarchod hawliau siaradwyr Cymraeg yw ein blaenoriaeth.”


Amddiffynnydd lens / camera 1.2.5D gorau Gwneuthurwr a Ffatri | Keja\nFfilm Gwydr Tempered Anti Spy, yn gyfeillgar ar gyfer yr holl amddiffyniad ffôn symudol neu lens pad, Amddiffynnydd Lens Camera Gwydr Tempered, HD Clear, Cover Llawn Edge to Edge, Cyfeillgar i'r Achos\nProses Fflat 2.5D yn glir,\nDeunydd Gwydr Alwminiwm 0.33 uchel, diffiniad uchel\nGorchudd FfG platio\nMath Single neu aml mewn un, neu sylfaen alwminiwm\nLens camera gwrth-grafu di-swigen cyfeillgar achos, gwelliant syml a boddhaol ar gyfer perffeithio camera, arhoswch yn ddiogel. Gorchudd platio Er mwyn atal rhag crafu. gellid dewis fersiwn sengl, aml mewn un ac alwminiwm; mae lliwiau hefyd yn cyfateb amddiffynwyr yn gorwedd dros y camerâu i ganiatáu golwg lân a gwastad. Gorchudd llawn, Dim swigod, Cyfeillgar i'r achos, peidiwch â gadael unrhyw weddillion ar ôl ei dynnu\n1. Achos cyfeillgar --- Trwch tenau, Dyluniad Cyfeillgar i Achos. Bydd yn gadael lle bach i ffitio pob achos. amddiffynnydd lens camera yn dda sgrin lawn yn amddiffyn lens y camera a chyfeillgar i achosion a ddyluniwyd ar gyfer i’s achos. Mae offer mowld manwl gywir yn seiliedig ar ddyfais go iawn yn arwain at baru pefer. Dim swigod, Cyfeillgar i'r achos, peidiwch â gadael unrhyw weddillion ar ôl eu tynnu\n2. Gludedd pwerus --- mae amddiffynwr sgrin ar gyfer lens camera yn hawdd ei osod. Mae un eiliad yn ffitio sgrin y camera. Yn sicrhau grym arsugniad cryf, ddim yn hawdd cwympo i ffwrdd, sefydlogrwydd gludiog a dim swigod, peidiwch â gadael unrhyw weddillion ar ôl ei dynnu\n3. Adfer HD - Diffiniad uchel a thrawsrywedd ysgafn. Mae'r gwydr tymer 9H yn dryloyw iawn. peidio ag effeithio ar y fflach yn yr amgylchedd saethu nos. Sgrin HD, trawsyriant ysgafn o 99.99%, gan gadw eich ansawdd gwreiddiol ar gyfer llun iPhone.\n4. Gwrth-grafu 9H --- Mae gwydr tymer 9H yn amddiffyn eich sgrin yn gyson rhag crafiadau, crafiadau ac effaith. Mae haen oleoffobig yn atal dŵr, olew, llwch, olion bysedd. Cadwch lens y ffôn mewn HD yn dryloyw ac yn lân trwy'r amser.\n5. Night CIircle --- Bydd y cylch nos arbennig wedi'i ddylunio o amgylch fflach yn cadw'ch camera i berfformio'n well o dan amgylchiadau ysgafn isel. Dim gweddillion, Dim niwl, Ni achosir golau glas wrth ddefnyddio fflach.\nBlaenorol: Amddiffynnydd sgrin gwydr preifatrwydd Tempered Glass Film, Cwmpas Llawn\nNesaf: Amddiffynnydd Sgrin Crwm 3D Apple Watch\nAmddiffynnydd Sgrin Camera\nAmddiffynnydd sgrin gwydr preifatrwydd Tempered Glass F ...